tripathysagar/odia_wiki huggingface dataset:
ଅପରାଜିତା ଏକ ଲତା ଜାଦୀୟ ଉଦ୍ଭିଦ। ଧଳା ଓ ନୀଳ ଭେଦରେ ଫୁଟୁଥିବା ଫୁଲର ରଙ୍ଗକୁ ନେଇ ଏହା ଦୁଇପ୍ରକାରର ହେଲେବି ଔଷଧୀୟ ଗୁଣ ଦୃଷ୍ଟିରୁ କେହି କାହାଠୁ ଊଣା ନୁହେଁ । ପତ୍ରଗୁଡ଼ିକ ସଜନା ପତ୍ର ପରି, ହେଲେ ଆକାରରେ ଟିକେ ବଡ଼ । ନୀଳ ଅପରାଜିତାକୁ କେହି କେହି କୃଷ୍ଣ ଅପରାଜିତା ଓ କାନକଟା ଗଛ ବୋଲି କହିଥାନ୍ତି । ଭାରତର ବହୁଳାଂଶରେ ଏହା ଦେଖିବାକୁ ମିଳେ । ଅଧିକ ମାରାତ୍ମକ ନ ହେଲେ ବି ଏହା ଏକ ବିଷାକ୍ତ ଲତା । ଭାରତୀୟ ପ୍ରାଦେଶିକ ଭାଷା ନାମାବଳୀ ଶାସ୍ତ୍ରୋକ୍ତ ଗୁଣ ଏହା କଟୁକଷାୟ ଓ ତିକ୍ତରସ, କଣ୍ଠଶୋଧକ, ଶୀତବୀର୍ଯ୍ୟ, ମେଧାଜନକ, ସ୍ମରଣଶକ୍ତି ବର୍ଧକ, ଚକ୍ଷୁର ହିତକର, ଜ୍ୱର, କାଶ, ତ୍ରିଦୋଷ, ଶୂଳ, ଆମଦୋଷ, ବ୍ରଣ,ଶୋଥ, ବିଷଦୋଷ, କୁଷ୍ଠ ଓ ରକ୍ତବୃଷ୍ଟି ଆଦି ରୋଗର ବିନାଶକ ଅଟେ । ବ୍ୟବହାର ଏହାର ସର୍ବାଙ୍ଗ ଔଷଧି ରୂପେ ବ୍ୟବହାର କରାଯାଏ । ଗଳଗଣ୍ଡ, ସର୍ପବିଷ, ଶୋଥ, କାନର କ୍ଷତ, ଅନ୍ଧାରକଣା, ଯୌବନକାଳୀନ ମୁଖବ୍ରଣ ଓ ପେଟରୋଗରେ କବିରାଜମାନେ ଏହାର ଉପଯୋଗ କରିଥାନ୍ତି । ଏହାର ଚେର ସର୍ପକୁ ଦୂରରେ ରଖେ ବୋଲି ମାନ୍ୟତା ରହିଛି । ଏହା ଦେବୀ ଦୁର୍ଗାଙ୍କର ପ୍ରିୟ ପୁଷ୍ପମାନଙ୍କ ମଧ୍ୟରୁ ଅନ୍ୟତମ ।
ହିନ୍ଦୁ ଧର୍ମରେ ଚନ୍ଦ୍ରଘଣ୍ଟା ଦେବୀ ଦୁର୍ଗାଙ୍କର ତୃତୀୟ ନବଦୁର୍ଗା ବେଶ ଏବଂ ନବରାତ୍ରୀର ତୃତୀୟ ଦିନରେ  (ନବଦୁର୍ଗାର ନଅଟି ଦିବ୍ୟ ରାତି) ପୂଜା ପାଆନ୍ତି  । ତାଙ୍କ ନାମ  "ଚନ୍ଦ୍ରଘଣ୍ଟା" ର ଅର୍ଥ  "ଯେ ଘଣ୍ଟି ଭଳି ଅର୍ଦ୍ଧଚନ୍ଦ୍ର ଆକାରର"  । ତାଙ୍କ ମୂର୍ତ୍ତିରେ ମନ୍ଦ ବିରୋଧରେ ଲଢ଼ାଇ ପାଇଁ ତାଙ୍କର ନିରନ୍ତର ପ୍ରସ୍ତୁତିକୁ ସୂଚାଇ ତୃତୀୟ ଆଖି ସର୍ବଦା ଖୋଲା ରହିଥାଏ । ସେ ଚନ୍ଦ୍ରଖଣ୍ଡା, ବୃକ୍ଷବାହିନୀ ବା ଚନ୍ଦ୍ରିକା ନାମରେ ମଧ୍ୟ ପରିଚିତ । ଲୋକ ବିଶ୍ୱାସ ଅନୁସାରେ ସେ ତାଙ୍କର କୃପା ଓ ସାହସିକତାଦ୍ୱାରା ଲୋକଙ୍କୁ ସାହାଯ୍ୟ କରନ୍ତି । ତାଙ୍କ କୃପାରୁ ଶ୍ରଦ୍ଧାଳୁଙ୍କ ସମସ୍ତ ପାପ, କଷ୍ଟ, ଶାରୀରିକ ଓ ମାନସିକ କଷ୍ଟ ଓ ଭୂତ ପ୍ରତିବନ୍ଧକ ଆଦି ଦୂର ହୋଇଥାଏ ବୋଲି ଲୋକ ବିଶ୍ୱାସ ରହିଛି । ସ୍ୱରୂପ ଦେବୀ ଚନ୍ଦ୍ରଘଣ୍ଟାଙ୍କ ଶିରରେ ଅର୍ଦ୍ଧଚନ୍ଦ୍ର ଆକାରର ଏକ ଘଣ୍ଟି ଆକୃତିର ମୁକୁଟ ଥିବାରୁ ତାଙ୍କୁ ଚନ୍ଦ୍ରଘଣ୍ଟା ଦେବୀ କୁହାଯାଏ । ତାଙ୍କ ଶରୀରର ରଙ୍ଗ ସୁନା ପରି ଉଜ୍ଜ୍ୱଳ ସେ ଦଶଭୂଜା । ତାଙ୍କର ଦଶ ଭୂଜରେ ଖଡ୍ଗ ଆଦି ଶସ୍ତ୍ର ଏବଂ ଧନୁତୀର ଭଳି ଅସ୍ତ୍ରରେ ସଜାଯାଇଥାଏ ଓ ସିଂହ ତାଙ୍କର ବାହନ । ତାଙ୍କର ମୁଦ୍ରା ଯୁଦ୍ଧ ମୁଦ୍ରା । ସାଧନା ହିନ୍ଦୁ ରୀତିନୀତି ଅନୁଯାୟୀ ମଣିଷର ମନ, ଶବ୍ଦ, କାର୍ଯ୍ୟ ଏବଂ ଶରୀରକୁ ସମ୍ପୂର୍ଣ୍ଣ ରୂପେ ଶୁଦ୍ଧ ଏବଂ ପବିତ୍ର ରଖି ଚନ୍ଦ୍ରଘଣ୍ଟାଙ୍କ ନିକଟରେ ଆତ୍ମ ସମର୍ପଣ କରିବା ଏବଂ ତାଙ୍କୁ ଉପାସନା କରାଯାଏ । ତାଙ୍କର ଧ୍ୟାନ ହିନ୍ଦୁ ଭକ୍ତମାନଙ୍କୁ ଇହଲୋକ ଓ ପରଲୋକ ଉଭୟକୁ ପରିତ୍ରାଣ ଦେଇଥାଏ ବୋଲି ବିଶ୍ୱାସ ରହିଛି । ଚନ୍ଦ୍ରଘଣ୍ଟା ଦେବୀ କମଳା ରଙ୍ଗ ପସନ୍ଦ କରନ୍ତି ବୋଲି ବିଶ୍ୱାସ ରହିଥିବାରୁ ଭକ୍ତମାନେ ପୂଜା ସମୟରେ କମଳା ରଙ୍ଗର ପୋଷାକ ପିନ୍ଧନ୍ତି । ଲୋକବିଶ୍ୱାସ ହିନ୍ଦୁ ଧର୍ମର ଲୋକବିଶ୍ୱାସ ଅନୁସାରେ, ଦେବୀ ଚନ୍ଦ୍ରଘଣ୍ଟାଙ୍କ ଅନୁଗ୍ରହରେ, ସାଧକଙ୍କର ସମସ୍ତ ପାପ ଏବଂ ବାଧା ବିନଷ୍ଟ ହୋଇଯାଏ । ତାଙ୍କର ଉପାସନା ସଦ୍ୟ ଫଳପ୍ରଦ ହୋଇଥାଏ ଓ ଦେବୀ ଭକ୍ତମାନଙ୍କ ସମସ୍ୟାର ଶୀଘ୍ର ସମାଧାନ କରିଦିଅନ୍ତି ବୋଲି ଭକ୍ତମାନଙ୍କର ବିଶ୍ୱାସ ରହିଛି । ମନ୍ତ୍ର ପିଣ୍ଡଜପ୍ରବରାରୂଢ଼ା ଚଣ୍ଡକୋପାସ୍ତ୍ରକୈର୍ଯୁକ୍ତା । ପ୍ରସାଦଂ ତନୁତେ ମହ୍ୟଂ ଚନ୍ଦ୍ରଘଣ୍ଟେତି ବିଶ୍ରୁତା।। ଯା ଦେବୀ ସର୍ବଭୂତେଷୁ ମାଁ ଚନ୍ଦ୍ରଘଣ୍ଟା ରୂପେଣ ସଂସ୍ଥିତା । ନମସ୍ତସ୍ୟୈ ନମସ୍ତସ୍ୟୈ ନମସ୍ତସ୍ୟୈ ନମୋ ନମଃ  ଅର୍ଥ: ହେ ମା ଆମ୍ବେ ଆପଣ ସର୍ବତ୍ର ବିରାଜିତ ଏବଂ ଚନ୍ଦ୍ରଘଣ୍ଟା ରୂପରେ ପ୍ରସିଦ୍ଧ ଅଟ, ମୁଁ ଆପଣଙ୍କୁ ବାରମ୍ବାର ନମସ୍କାର କରୁଛି। ହେ ମାତା, ମୋତେ ସମସ୍ତ ପାପରୁ ମୁକ୍ତ କର।
ସାମ୍ପାନ  (ଚୀନୀ ଭାଷାରେ , ଇଂରାଜୀ ଭାଷାରେ ରୂପେ ଲିଖିତ) ହେଉଛି ଚଟକା ପୃଷ୍ଠ ବା ତଳ ବିଶିଷ୍ଟ ଏକ କାଠ ଡଙ୍ଗାର ନାମ  । ଚୀନୀ ଓ ମାଳୟ ଭାଷାରେ ପ୍ରଚଳିତ ଏହି ନାମ ଅନେକ ଭାଷାରେ ଗୃହୀତ ହୋଇଛି । କିଛି ସାମ୍ପାନରେ ଘର ପରି ଦେଖାଯାଉଥିବା ଏକ କ୍ଷୁଦ୍ର ଆଶ୍ରୟ ସ୍ଥଳ ମଧ୍ୟ ନିର୍ମିତ ହୋଇଥାଏ । ପାରମ୍ପରିକ ରୂପେ ଉପକୂଳ ଅଞ୍ଚଳ ଓ ନଦୀରେ ପରିବହନ ତଥା ମାଛ ଧରିବା ପାଇଁ ସାମ୍ପାନ ନୌକାର ବ୍ୟବହାର କରାଯାଇଥାଏ । ଖରାପ ପାଗରେ ଏହି ନୌକା ଅଧିକ ସମୟ ତିଷ୍ଠି ରହିବା କଷ୍ଟକର ହୋଇଥିବାରୁ ଏହାକୁ ଦୂର ଯାତ୍ରା ଓ ପରିବହନ ପାଇଁ ବ୍ୟବହାର କରାଯାଏ ନାହିଁ । ପୂର୍ଣ୍ଣଚନ୍ଦ୍ର ଓଡ଼ିଆ ଭାଷାକୋଷ ଅନୁଯାୟୀ ସାମ୍ପାନ୍ ୧୦-୧୫ ଫୁଟ୍ ଲମ୍ବା ଏକ ଚୀନ ଦେଶୀୟ ଡଙ୍ଗା ଯାହା ଉପରେ ଏକ କ୍ଷୁଦ୍ର ଚାଳ ରହିଥାଏ ଓ ଲୋକ ଏଥିରେ ରହିପାରନ୍ତି । ସାମ୍ପାନ ନୌକାକୁ ଲମ୍ବା ବାଉଁଶର ବା କାଠର କାତ କିମ୍ବା ୟୁଲୋ ନାମକ ଏକ ଆହୁଲା ସାହାଯ୍ୟରେ ଚଲାଇବାକୁ ହୁଏ । ଆଧୁନିକ ସମୟରେ ମୋଟର ଚାଳିତ ସାମ୍ପାନ ମଧ୍ୟ ଦେଖିବାକୁ ମିଳେ । ସାମ୍ପାନ ନୌକା ମୁଖ୍ୟତଃ ଦକ୍ଷିଣ-ପୂର୍ବ ଏସିଆର ମାଲେସିଆ, ଇଣ୍ଡୋନେସିଆ, ବଙ୍ଗଳାଦେଶ, ବ୍ରହ୍ମଦେଶ, ଶ୍ରୀଲଙ୍କା ଓ ଭିଏତନାମ ପ୍ରଭୃତି ଦେଶରେ ବର୍ତ୍ତମାନ ସୁଦ୍ଧା ବ୍ୟବହାରରେ ରହିଛି । ଚୀନର ସାମ୍ପାନ ତିନୋଟି କାଠପଟା ଯୋଡ଼ାଯାଇ ନିର୍ମିତ ହୋଇଥାଏ । କିନ୍ତୁ ବଙ୍ଗଳାଦେଶର ଚିଟ୍ଟାଗଂଗ୍ ଅଞ୍ଚଳର ସାମ୍ପାନର ଗଠନ ସାମାନ୍ୟ ଭିନ୍ନ । ଏଥିରେ ତିନୋଟି ବଡ଼ ପଟା ପରିବର୍ତ୍ତେ ଅନେକ ପତଳା ପଟା ଯୋଡ଼ି ଡଙ୍ଗାଟିକୁ ନିର୍ମାଣ କରାଯାଇଥାଏ । ବଙ୍ଗଳାଦେଶୀୟ ସାମ୍ପାନ ନୌକାର ପୃଷ୍ଠ ବା ଆକାର ଓ କ୍ଷୁଦ୍ର ଆଶ୍ରୟସ୍ଥଳ ଚୀନୀ ନୌକା ସହିତ ପ୍ରାୟ ସମାନ । ସିଙ୍ଗାପୁରରେ ୧୯୮୩ ମସିହା ପର୍ଯ୍ୟନ୍ତ ସାମ୍ପାନ ବ୍ୟବହୃତ ହେଉଥିବାର ଉଲ୍ଲେଖ ରହିଛି । ନାମକରଣର ଇତିହାସ  "ସାମ୍ପାନ"  ଶବ୍ଦର ଉତ୍ସ କ୍ୟାଣ୍ଟୋନିଜ୍ ଭାଷାରୁ । ଏହି ଭାଷାରେ ସାମ୍ ବାନ୍  (ମୂଳ ଶବ୍ଦ : ) ଶବ୍ଦ ଏକ ପ୍ରକାରର ନୌକାକୁ ବୁଝାଇଥାଏ ଓ ଏହି ଶବ୍ଦର ଅର୍ଥ ହେଉଛି ତିନୋଟି କାଠ ପଟା  । ତିନି ଖଣ୍ଡ କାଠପଟା  (ତଳେ ଗୋଟିଏ ଓ ତାହାର ଦୁଇ ପାର୍ଶ୍ୱରେ ଅନୁଲମ୍ବ ଭାବେ ଯୋଡ଼ାଯାଇ ଆଉ ଦୁଇଟି) ବ୍ୟବହୃତ ହୋଇ ଯେଉଁ ନୌକାକୃତି ଢାଞ୍ଚା ସୃଷ୍ଟି ହୁଏ ତାହା ହିଁ ସାମ୍ପାନର ଆକୃତି  । ରିଏରେ ଇଭ୍ସ ମାଙ୍ଗୁଇନ୍ ୬୮୪ ଶତାବ୍ଦୀର ଏକ ମାଳୟ ଅଭିଲେଖକୁ ଆଧାର କରି ଏହି ନୌକାର ନାମର ଉତ୍ସ ଅଷ୍ଟ୍ରୋନେସୀୟ ଭାଷାରୁ ବୋଲି ମତ ରଖିଥିଲେ । ଦକ୍ଷିଣ-ପୂର୍ବ ଏସିଆର ମାଳୟ ସମୁଦାୟ ନିଜ ବ୍ୟବହୃତ ନୌକାକୁ ସାମ୍ପାନ ବୋଲି କହିଥାନ୍ତି । ମାଳୟ ଅଞ୍ଚଳରେ ଉପକୂଳବର୍ତ୍ତୀ ଗ୍ରାମରେ ବାସ କରୁଥିବା ମାଳୟ ଓ ଓରାଂଗ୍ ଲାଉଟ୍ ଜନ ସମୁଦାୟ ସାମ୍ପାନ ପାଞ୍ଜାଂଗ, କୋଲେକ୍, ପେରାହୁ ପାଞ୍ଜାଂଗ ପରି ଲମ୍ବା ନୌକା ନିର୍ମାଣ ଓ ବ୍ୟବହାର କରିଥାନ୍ତି । ମାଳୟରେ ଏହି ଡଙ୍ଗାକୁ ଚୀନୀ ଯୋତା ଡଙ୍ଗା ବୋଲି ମଧ୍ୟ ଅଭିହିତ କରାଯାଇଥାଏ ।
ବୁଧିପଡ଼ା ଗାଁ ଓଡ଼ିଶାର ଖୋର୍ଦ୍ଧା ଜିଲ୍ଲାର ବାଲିଅନ୍ତା ବ୍ଲକ ଅନ୍ତର୍ଗତ ଏକ ଗାଆଁ । ଗମନାଗମନ ଏହା ଭୁବନେଶ୍ୱର ନିକଟରେ ଅବସ୍ଥିତ । ଏହା ଭୁବନେଶ୍ୱରଠାରୁ ୨୦କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ବିଦ୍ୟାଳୟ ଏହି ଗ୍ରାମରେ କୌଣସି ବିଦ୍ୟାଳୟ ନଥିବାରୁ ଏହି ଗାଁର ପିଲାମାନେ ନିକଟ ଗାଁରେ ଥିବା ବିଦ୍ୟାଳୟକୁ ଯାଇଥାନ୍ତି । ଅନ୍ୟାନ୍ୟ ଏହି ଗ୍ରାମରେ ପୁରଣପ୍ରଧାନ ଗ୍ରାମପଞ୍ଚାୟତ କାର୍ଯ୍ୟାଳୟ ଅଛି । ପର୍ଯ୍ୟଟନ ଏହି ଗାଆଁରେ ଅଳ୍ପ ଦୂରରେ ବୁଢ଼ୀଠାକୁରାଣୀ ମନ୍ଦିର, ଶିବମନ୍ଦିର  (ତ୍ରିବେଣୀଶ୍ୱର), ଗାଦୀବ୍ରହ୍ମ ମନ୍ଦିର, ତାରିଣୀ ମନ୍ଦିର ଓ ତ୍ରିନାଥ ମନ୍ଦିର ଅଛି  । ଏଠାରେ ପ୍ରତିବର୍ଷ ରଜ ଓ ଦୋଳ ମେଳଣ ଅନୁଷ୍ଠିତ ହୋଇଥାଏ ।
ସ୍ତନ ଯନ୍ତ୍ରଣା  (ଇଂରାଜୀ ଭାଷାରେ ) ଏକ ଲକ୍ଷଣ ଯାହା ସ୍ତନର   କଷ୍ଟ ବା ବେଆରାମ ଅବସ୍ଥାକୁ   ବୁଝାଏ  । ଋତୁସ୍ରାବ ପୂର୍ବରୁ ଦୁଇ ସ୍ତନରେ କଷ୍ଟ ଅନୁଭବ ହୁଏ ଓ ଏହା ସାଂଘାତିକ ନୁହେଁ । ଗୋଟିଏ ସ୍ତନର କେବଳ ଗୋଟିଏ ପାଖରେ କଷ୍ଟ ହେଉଥିଲେ ଚିନ୍ତାର କାରଣ ହୁଏ । ସ୍ତନରେ କଠିକ ଗୋଟାଳି   ଥିଲେ ବା ସ୍ତନାଗ୍ରରୁ କିଛି ସ୍ରାବ   ହେଉଥିଲେ ଅଧିକ ଚିନ୍ତାର କାରଣ ହୋଇଥାଏ । ଋତୁଚକ୍ର  , ଜନ୍ମ ନିରୋଧ ବଟିକା  , ହରମୋନ ଥେରାପି  , ବା ମାନସିକ ରୋଗର ଔଷଧ   ଜନିତ କାରଣମାନଙ୍କ ଯୋଗୁ ଏହି ଲକ୍ଷଣ ବାହାରିପାରେ । ବିରାଟ ସ୍ତନ ଥିଲେ, ଋତୁବନ୍ଦ   ଓ ପ୍ରାକ୍ ଗର୍ଭାବସ୍ଥାରେ ମଧ୍ୟ ଯନ୍ତ୍ରଣା ହୋଇପାରେ । ସ୍ତନ କଷ୍ଟ ରୋଗୀଙ୍କ ମଧ୍ୟରୁ ୨% ରୋଗୀଙ୍କର ସ୍ତନ କର୍କଟ ଯୋଗୁ କଷ୍ଟ ହୁଏ । ସ୍ତନର ଏକ ନିର୍ଦ୍ଦିଷ୍ଟ ଅଂଶରେ କଷ୍ଟ ହେଉଥିଲେ ସ୍ତନ ପରୀକ୍ଷା   ଓ ମେଡିକାଲ ଇମେଜିଙ୍ଗ   ପରୀକ୍ଷା କରିବା ଆବଶ୍ୟକ ହୁଏ । ୭୫%ରୁ ଅଧିକ ମହିଳା ବିନା ଚିକିତ୍ସାରେ ଭଲ ହୋଇଯାଆନ୍ତି । ଉପଶମ ନହେଲେ ପାରାସେଟାମୋଲ ବା ଏନଏସଏଆଇଡି   ଔଷଧ ଦିଆଯାଇପାରେ । ଭଲ ଭାବରେ ଫିଟ କରୁଥିବା ବ୍ରା   ସାହାଯ୍ୟ କରିପାରେ । ଅତ୍ୟଧିକ ଯନ୍ତ୍ରଣା ହେଲେ ଟାମୋକ୍ସିଫେନ   ବା ଡାନାଜୋଲ   ଦିଆଯାଇପାରେ । ପ୍ରାୟ ୭୦% ମହିଳା ଜୀବନରେ କେତେବେଳେ ହେଲେ ଏହି ଯନ୍ତ୍ରଣା ପାଆନ୍ତି । ସର୍ବାଧିକ ସାଧାରଣ ଲକ୍ଷଣରୁପେ ସ୍ତନ ଯନ୍ତ୍ରଣା, ସ୍ତନ ଗୋଟାଳି   ଓ ସ୍ତନାଗ୍ର ସ୍ରାବ ବିବେଚିତ ହୁଏ ।
ଆଫସାନା ମିମି  (ଜନ୍ମ: ୨୦ ଡିସେମ୍ବର ୧୯୬୮) ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ଏବଂ ନିର୍ଦ୍ଦେଶକ  । ପ୍ରାରମ୍ଭିକ ଜୀବନ ମିମି ସେତେବେଳର ପୂର୍ବ ପାକିସ୍ଥାନର ଢାକାଠାରେ ହୋଲି ଫ୍ୟାମିଲି ହସ୍ପିଟାଲରେ ୨୦ ଡିସେମ୍ବର ୧୯୬୮ରେ ଜନ୍ମଗ୍ରହଣ କରିଥିଲେ। ଅଭିନୟ ଜୀବନ ମିମି ପ୍ରଥମେ ନାଗରିକ ନାଟ ସମ୍ପ୍ରଦାୟ ନାମକ ଏକ ଥିଏଟର ଗ୍ରୁପ୍‌ରେ କାମ କରିବା ଆରମ୍ଭ କରିଥିଲେ । ୨୦୧୧ ମସିହାରେ ସେ ଥିଏଟରରେ କାମ କରିବା ବନ୍ଦ କରିଥିଲେ; ତାଙ୍କ ଅଭିନୀତ ଶେଷ ନାଟକ ଥିଲା ପ୍ରାଚ୍ୟାନଟସ୍ ରାଜା ଏବଂ ଓନ୍ନାନ୍ନୋ । ୧୯୯୦ ମସିହାରେ ସେ ବଙ୍ଗଳା ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଡ୍ରାମା ଥିଲା କୋଥାଉ କେଉ ନେଇ । ମିମି ୨୦୦୦ ମସିହାରେ ନିର୍ଦ୍ଦେଶନା କ୍ଷେତ୍ରରେ ପ୍ରବେଶ କରିଥିଲେ । କଶେର ମନୁଷ ନାମକ ଏକ କଥାଚିତ୍ରର ନିର୍ଦ୍ଦେଶନା ଦେଇଥିଲେ ସେ । ସେ ଏଟିଏନ୍ ନ୍ୟୁଜ୍‌ର ନୋଷ୍ଟାଲ୍‌ଜିଆ ନାମକ ଏକ ରୋଷି ଭିତ୍ତିକ କାର୍ଯ୍ୟକ୍ରମର ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ମିମି ଇଚ୍ଛେତୋଲା ନାମକ ଏକ ସାଂସ୍କୃତି କେନ୍ଦ୍ରର ନିର୍ଦ୍ଦେଶିକା ଭାବରେ କାର୍ଯ୍ୟ କରିଥିଲେ ।
ଶିବାନୀ ବାଓକର  (ଜନ୍ମ: ୧୧ ମାର୍ଚ୍ଚ ୧୯୯୪) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମରାଠୀ କଥାଚିତ୍ର ଓ ଦୂରଦର୍ଶନ ଧାରାବାହିକ ଆଦିରେ କାମ କରନ୍ତି  । ପ୍ରାରମ୍ଭିକ ଜୀବନ ଓ ଶିକ୍ଷା ଶିବାନୀ ବାଓକର ମହାରାଷ୍ଟ୍ରର ମୁମ୍ବାଇରେ ଜନ୍ମଗ୍ରହଣ କରିଥିଲେ । ମୁମ୍ବାଇର ମାଟୁଙ୍ଗା, ଦାଦର ଓ ମାହିମ ଅଞ୍ଚଳରେ ତାଙ୍କ ପିଲାଦିନ କଟିଥିଲା । ମୁମ୍ବାଇ ସ୍ଥିତ ଡି. ଜି. ରୂପାରେଲ କଲେଜ ଅଫ୍ ଆର୍ଟସ୍‌ରୁ ସେ ସ୍ନାତକ କରିଥିଲେ । ସେ ଜର୍ମାନୀ ଭାଷାର ଜଣେ ବିଶେଷଜ୍ଞ । ତାଙ୍କ ବାପାମାଆଙ୍କ ଉପଦେଶ କ୍ରମେ ସେ ଚାକିରି ଛାଡ଼ି କଥାଚିତ୍ର ଜଗତରେ କାମ କରିବାକୁ ନିଷ୍ପତ୍ତି ନେଇଥିଲେ ।
ବବିତା କୁମାରୀ ,  (ଜନ୍ମ ନଭେମ୍ବର , ୧୯୮୯ )ଜଣେ ମହିଳା ଭାରତୀୟ କୁସ୍ତିବିଦ  । ସେ 55 କିଲୋଗ୍ରାମ ମହିଳା ଫ୍ରି ଷ୍ଟାଇଲ ବିଭାଗରେ ପ୍ରତିଯୋଗିତା କରୁଥିଲେ ଓ ବିଶିଷ୍ଟ କୋଚ ମହାବୀର ପ୍ରସାଦ ଫୋଗତ ତାଙ୍କର କୋଚ ଥିଲେ । ସେ 2014 ମସିହା କମନୱେଲଥ ଗେମରେ ମହିଳା କୁସ୍ତିରେ ସ୍ୱରନା ପଦକ ଜିତିଥିଲେ । ପୁରବାରୁ ସେ 2010 ମସିହା କମନୱେଲଥ ଗେମରେ ମଧ୍ୟ ମହିଳା କୁସ୍ତିରେ ରୌପ୍ୟ ପଦକ ଜିତି ଥିଲେ । 2013 ମସିହା ବିଶ୍ୱ କୁସ୍ତି ଚମ୍ପିୟାନଶୀପରେ ସେ ଭରତ ପାଇଁ ବ୍ରୋଞ୍ଜ ପଦକ ଆଣିଥିଲେ । ବ୍ୟକ୍ତିଗତ ଜୀବନ ତାଙ୍କର ବଡ଼ ଭଉଣୀ ଗୀତା ଫୋଗତ ଭାରତ ପାଇଁ ପ୍ରଥମ ମହିଳା କୁସ୍ତି ସ୍ୱର୍ଣ୍ଣ ପଦକ କମନୱେୟଲଥ ଗେମରେ ବିଜୟିନୀ ହୋଇଥିଲେ । ତାଙ୍କ ପିତା ମହାବୀର ସିଂହ ଫୋଗତ ଜଣେ କୁସ୍ତିବିଦ ଓ ପ୍ରଶିକ୍ଷଯକ ଥିଲେ ।ତାଙ୍କର ସମ୍ପର୍କୀୟ ଭାଇ ଭିନେଶ ଫୋଗତ ମଧ୍ୟ ଗ୍ଲାସଗୋ କମନୱେଲଥ ଗେମରେ ପୁରୁଷ 48 କିଲୋଗ୍ରାମ ବିଭାଗରେ ସ୍ୱରନା ପଦକ ପ୍ରାପ୍ତ ହେଇଥିଲେ । . ତାଙ୍କ ସମୟରେ ଝିଅମାନେ କୁସ୍ତି ଖେଳରୁ ଦୂରେଇ ରହୁଥିବା ସମୟରେ ଗୀତା ଓ ବାବିତା , ଭାଇ ଭିନେଶଙ୍କ ସହ ତାଙ୍କ ପିତାଙ୍କ ତତ୍ତ୍ୱାବଧାନରେ ଆଗଭର ହେଇ କୁସ୍ତି ପ୍ରଶିକ୍ଷଣ ନେଇଥିଲେ । ତାଙ୍କ ଆଦର୍ଶରେ ଅନୁପ୍ରାଣିତ ହେଇ ପରେ ଅନେକ ଝିଅ କୁସ୍ତି ଖେଳକୁ ଆସି ଦେଶ ପାଇଁ ଅନେକ ପଦକ ହାସଲ କରି ଆସୁଛନ୍ତି । ତାଙ୍କ ନିଜ ସାନ ଭଉଣୀ ରିତୁ ଫୋଗତ ମଧ୍ୟ 2016 କମନୱେଲ୍‌ଥ ଗେମରେ ସ୍ୱର୍ଣ୍ଣ ପଦକ ଜିତିଥିଲେ ।ଔ ଜଣେ ସାନ ଭଉଣୀ ସଂଗୀତା ମଧ୍ୟ କୁସ୍ତି ଖେଳରେ ଅଛନ୍ତି । କ୍ରୀଡ଼ା ଅବଦାନ ସବୁ ୨୦୦୯ ମସିହା କମନୱେଲ୍‌ଥ ମହିଳା କୁସ୍ତିରେରେ ସେ ସ୍ୱର୍ଣ୍ଣ ପଦକ ଜିତି ଥିଲେ । ୨୦୧୦ ମସିହା କମନୱେଲ୍‌ଥରେ ସେ ରୋପ୍ୟ ପଦକ ପାଇଥିଲେ । ୨୦୧୧ ମସିହାରେ ପୁଣି କମୱେଲ୍‌ଥ କୁସ୍ତିରେ ସେ ସ୍ୱର୍ଣ୍ଣ ପଦକ ପାଇ ଥିଲେ । ଏହା ପରେ ଅଦ୍ୟାବଧି ସେ ଅନେକ ଜାତୀୟ ତଥା ଆନ୍ତର୍ଜାତିୟ ପଦକ ଜିତି ପରିଛନ୍ତି ।
ସାମସଙ୍ଗ ହେଉଛି ଏକ ଦକ୍ଷିଣ କୋରିଆ କମ୍ପାନୀ । କୋରିଆ କମ୍ପାନୀଗୁଡିକ ମଧ୍ୟରେ ସାମସଙ୍ଗ ହେଉଛି ପସନ୍ଦର କମ୍ପାନୀ । ସାମସଙ୍ଗ ହେଉଛି ଏକ ଗୋଷ୍ଠୀ, ସାମସଙ୍ଗ ଇଲେକ୍ଟ୍ରୋନିକ୍ସ ଏବଂ ସାମସଙ୍ଗ ଲାଇଫ୍ ଇନସ୍ୟୁରାନ୍ସ, ସାମସଙ୍ଗ ଫାୟାର ଏବଂ ମେରାଇନ୍ ଇତ୍ୟାଦି ଏହାର ସମ୍ପୂର୍ଣ୍ଣ କମ୍ପାନୀ । ଇତିହାସ ସାମସଙ୍ଗ ୧୯୩୮ରେ ଲି ବାୟୁଙ୍ଗ-ଚୁଲଙ୍କଦ୍ୱାରା ଏକ ବାଣିଜ୍ୟ କମ୍ପାନୀ ଭାବରେ ସ୍ଥାପିତ ହୋଇଥିଲା । ଆସନ୍ତା ତିନି ଦଶନ୍ଧି ମଧ୍ୟରେ, ଏହି ଗୋଷ୍ଠୀ ଖାଦ୍ୟ ପ୍ରକ୍ରିୟାକରଣ, ବୟନ ଶିଳ୍ପ, ବୀମା, ସିକ୍ୟୁରିଟି ଏବଂ ଖୁଚୁରା ସମେତ କ୍ଷେତ୍ରରେ ବିବିଧ ରହିଲା । ସାମସଙ୍ଗ 1960 ଦଶକର ଶେଷ ଭାଗରେ ଇଲେକ୍ଟ୍ରୋନିକ୍ସ ଶିଳ୍ପରେ ପ୍ରବେଶ କରିଥିଲା ଏବଂ 1970 ଦଶକର ମଧ୍ୟଭାଗରେ ନିର୍ମାଣ ଏବଂ ଜାହାଜ ନିର୍ମାଣ ଶିଳ୍ପରେ ପ୍ରବେଶ କରିଥିଲା; ଏହି କ୍ଷେତ୍ରଗୁଡିକ ପରବର୍ତ୍ତୀ ଅଭିବୃଦ୍ଧି ବୃଦ୍ଧି କରିବ 1987ରେ ଲିଙ୍କ ମୃତ୍ୟୁ ପରେ, ସାମସଙ୍ଗକୁ ଚାରୋଟି ବାଣିଜ୍ୟ ଗୋଷ୍ଠୀରେ ବିଭକ୍ତ କରାଯାଇଥିଲା - ସାମସଙ୍ଗ ଗ୍ରୁପ୍, ଶିନଶେଗ୍ ଗ୍ରୁପ୍, ସିଜେ ଗ୍ରୁପ୍ ଏବଂ ହାନସୋଲ୍ ଗ୍ରୁପ୍ । 1990 ରୁ, ସାମସଙ୍ଗ ଏହାର କାର୍ଯ୍ୟକଳାପ ଏବଂ ଇଲେକ୍ଟ୍ରୋନିକ୍ସକୁ ବିଶ୍ୱସ୍ତରରେ ବିସ୍ତାର କରିଛି; ବିଶେଷ କରି, ଏହାର ମୋବାଇଲ୍ ଫୋନ୍ ଏବଂ ସେମିକଣ୍ଡକ୍ଟରଆୟର ସବୁଠାରୁ ଗୁରୁତ୍ୱପୂର୍ଣ୍ଣ ଉତ୍ସ ହୋଇପାରିଛି ।
ନିବେଦିତା ପ୍ରଧାନ, ଓଡ଼ିଶାର ଜଣେ ରାଜନୈତିକ ନେତା । ସେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳିରୁ ୨୦୦୦ ମସିହାରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ମଧ୍ୟ ଓଡ଼ିଶାର ପ୍ରଥମ ମହିଳା ମେୟର ଭାବେ କଟକ ନଗର ନିଗମରୁ ନିର୍ବାଚିତ ହୋଇଥିଲେ । ଜୀବନୀ ନିବେଦିତା ପ୍ରଧାନ, ୧୯୬୩ ମସିହା ଜୁଲାଇ ମାସ ୭ ତାରିଖରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ନୃସିଂହ ଚରଣ ପ୍ରଧାନ ।
ତଥ୍ୟାତ୍ମକ ଅଶୁଦ୍ଧି ସଂଶୋଧନ ୧  ସୀତା ବିବାହର ସଙ୍ଗୀତ ନିର୍ଦ୍ଦେଶକ ଭାବରେ ଆଗରୁ ହରିଚରଣ ମହାନ୍ତିଙ୍କ ନାମ ଉଲ୍ଲେଖ ଥିଲା କିନ୍ତୁ ସୂର୍ଯ୍ୟ ଦେଓଙ୍କ ଗବେଷଣା ଅନୁଯାୟୀ ରାଧାରମଣ ରାୟ ବୋଲି ନୂଆ ତଥ୍ୟ ଉଦଘାଟିତ ହେଲା। 28 2020   [କାର୍ତିକ ଘୋଷ ଯେଉଁ ତଥ୍ୟ ଓଡ଼ିଆ ଚଳଚ୍ଚିତ୍ର ଇତିହାସର ବହିରେ ଦେଲେ ତାକୁ ମୁଖସ୍ଥ କରି ଆମେ ଓଡ଼ିଆମାନେ ବାରମ୍ବାର କହିଲୁ ଓ ଲେଖିଲୁ ଯେ ଆମ ଚଳଚ୍ଚିତ୍ର ଜନ୍ମ ନେଲା ୧୯୩୪ରେ। ରାଜ୍ୟ ସରକାର ମଧ୍ୟ ସେ ତଥ୍ୟକୁ ମାନିନେଇ ୧୯୮୪ ମସିହାରେ ଓଡ଼ିଆ ଚଳଚ୍ଚିତ୍ରର ସୁବର୍ଣ୍ଣ ଜୟନ୍ତୀ ପାଳନ କଲେ। କିନ୍ତୁ ପରେ ପ୍ରାମାଣିକ ତଥ୍ୟ ମିଳିଲା, ତତ୍କାଳୀନ ବିଭିନ୍ନ ସମ୍ବାଦପତ୍ରରେ ପ୍ରକାଶିତ ସମ୍ବାଦର ସନ୍ଧାନ ନିଆଗଲା ଓ ପ୍ରମାଣିତ ହେଲା ଯେ ଓଡ଼ିଶାରେ ଚଳଚ୍ଚିତ୍ର  ସୀତା ବିବାହ  ୨୮ ଏପ୍ରିଲ ୧୯୩୬ ମସିହାରେ ମୁକ୍ତିଲାଭ କରିଥିଲା। କିନ୍ତୁ ଅନ୍ୟାନ୍ୟ ତଥ୍ୟ ? କାର୍ତ୍ତିକ ଘୋଷ ଯେଉଁ କେତେକ ଗୁରୁତର ଭୁଲ ତାଙ୍କ ରଚିତ  ଓଡ଼ିଆ ଚଳଚ୍ଚିତ୍ର ଇତିହାସ ରେ ଲେଖିଛନ୍ତି ତାହାକୁ ଆମେ ଏପର୍ଯ୍ୟନ୍ତ ସ୍ୱୀକାର କରୁଛୁ। ଏପରିକି ଭୀମ ସିଂହ ମଧ୍ୟ ସେଠୁ ତଥ୍ୟ ନେଇ  ଓଡ଼ିଆ ଚଳଚ୍ଚିତ୍ରର ଅଜ୍ଞାତ ଅଧ୍ୟାୟ  ପୁସ୍ତକରେ ସେହି ସମାନ ଭୁଲ ତଥ୍ୟର ପୁନର୍ଲିଖନ କଲେ। ଉଦାହରଣ ନିଆଯାଉ: ଉଭୟ କାର୍ତିକ ଘୋଷ ଓ ଭୀମ ସିଂହ ଲେଖିଲେ ଯେ ଶ୍ରୀ ହରିଚରଣ ମହାନ୍ତି  ସୀତା ବିବାହ ର ସଂଗୀତକାର। ଆମେ ଆଖିବୁଜି ତାକୁ ସ୍ୱୀକାର କଲୁ। କାର୍ତିକ ଘୋଷ ଓ ଭୀମ ସିଂହ ସେ ସମ୍ବନ୍ଧରେ ପ୍ରାମାଣିକ ତଥ୍ୟ ବା ତଥ୍ୟସଂଗ୍ରହର ସୂତ୍ର ଦେଇ ନ ଥିଲେ।] ୨  ରୋଲ୍ସ ୨-୮ କଥାଚିତ୍ର ମୁକ୍ତିଲାଭ କରିଥିବା ବର୍ଷ ଆଗରୁ ୧୯୫୧ ବୋଲି ଲେଖାଯାଉଥିଲା କିନ୍ତୁ ସୂର୍ଯ୍ୟ ଦେଓଙ୍କ ଗବେଷଣା ଅନୁଯାୟୀ ୧୯୫୦ ବୋଲି ନୂଆ ତଥ୍ୟ ଉଦଘାଟିତ ହେଲା। 13, 2022 - [ପ୍ରଥମ ସାମାଜିକ ଓଡ଼ିଆ ସିନେମା  ରୋଲସ୍ ଟୁ ଏଇଟ୍‌  ସମ୍ବନ୍ଧରେ ଏପର‌୍ୟ୍ୟନ୍ତ ସଂପୂର୍ଣ ଓ ନିର୍ଭୁଲ ତଥ୍ୟ ମିଳିନାହିଁ। ଆଶ୍ଚର୍ଯ୍ୟଜନକ ଭାବରେ ଏହାର ମୁକ୍ତିଲାଭ ତାରିଖ ସମ୍ବନ୍ଧରେ ମଧ୍ୟ ଭ୍ରାନ୍ତି ରହିଛି। କାର୍ତ୍ତିକ ଘୋଷଙ୍କ  ଓଡ଼ିଆ ଚଳଚ୍ଚିତ୍ରର ଇତିହାସ , ଭୀମ ସିଂହଙ୍କ  ଓଡ଼ିଆ ଚଳଚ୍ଚିତ୍ରର ଅଜ୍ଞାତ ଅଧ୍ୟାୟ  ଓ ରଣଧୀର ଦାସଙ୍କ  ଜୀବନରଙ୍ଗ ଚଳଚ୍ଚିତ୍ର ବିଶେଷାଙ୍କ ରେ  ରୋଲସ୍ ଟୁ ଏଇଟ୍‌ ର ମୁକ୍ତିଲାଭ ବର୍ଷ ୧୯୫୧ ବୋଲି ଉଲ୍ଲେଖ ରହିଛି, ତାରିଖ କି ମାସର ଉଲ୍ଲେଖ ନାହିଁ। ପ୍ରଥମ ଓଡ଼ିଆ ସାମାଜିକ ଚଳଚ୍ଚିତ୍ର ସମ୍ବନ୍ଧରେ ଗବେଷକ ଓ ଐତିହାସିକଙ୍କ ଉଦାସୀନତା ହିଁ ଏହାକୁ ଅନ୍ଧାରରେ ରଖିଛି। ଅବସୋସର ସହ ଲେଖିବାକୁ ହେଉଛି: ତଥ୍ୟ ଅନୁସନ୍ଧାନ କରିନାହାନ୍ତି କି ପ୍ରମାଣ କେହି ଖୋଜିନାହାନ୍ତି। ସିନେମା ସମ୍ବନ୍ଧରେ ଥରେ କିଏ କ ଣ ଗାରେଇ ଦେଲେ, ତାକୁ ହିଁ ଅନ୍ୟମାନେ ଦୋହରାଇଛନ୍ତି।
ବଣକାପ୍ତା ବା ବନ୍ୟ କପୋତ ବା ଚିତ୍ରକାପ୍ତା  (ଇଂରାଜୀରେ , ଜୀବବିଜ୍ଞାନ ନାମ ) ଏକ ପାରା ଜାତୀୟ ଚଢ଼େଇ  । ଏମାନେ ଭାରତୀୟ ଉପମହାଦ୍ୱୀପ ଓ ଦକ୍ଷିଣ-ପୂର୍ବ ଏସିଆର ମୂଳ ନିବାସୀ ପକ୍ଷୀ । ଏହି ପକ୍ଷୀକୁ ବିଶ୍ୱର ଅନ୍ୟ ସ୍ଥାନମାନଙ୍କୁ ନିଆଯାଇ ସେଠାରେ ମଧ୍ୟ ଅବସ୍ଥାପିତ କରାଯାଇପାରିଛି । ପୂର୍ବେ ଏହି ପକ୍ଷୀକୁ ଷ୍ଟ୍ରେପ୍ଟୋପିଲିଆ   ପ୍ରଜାତିରେ ସ୍ଥାନିତ କରାଯାଇଥିଲା ଯେଉଁଥିରେ ଆଉ ତିନି ପ୍ରକାରର କପୋତ ଚଢ଼େଇ ମଧ୍ୟ ରହିଥିଲେ । କିନ୍ତୁ ପରେ ବଣକାପ୍ତା ଅନ୍ୟ ପ୍ରଜାତିଙ୍କଠାରୁ ଅଲଗା ବୋଲି ଗବେଷଣାରୁ ଜଣା ପଡ଼ିଲା । ଏହି କପୋତର ଲାଞ୍ଜଟି ଲମ୍ବା, ଦେହ ମାଟିଆ ରଙ୍ଗର ଏବଂ ଏହାର ବେକର ପଛ ଓ ପାର୍ଶ୍ୱ ପଟକୁ କଳାରେ ଧଳା ଟୋପଦାଗ ଥିବା ବେକପଟି ରହିଛି । ଲାଞ୍ଜର ଅଗଟି ଧଳା ଓ ଡେଣା ଉପରେ ଫିକା ମାଟିଆ ରଙ୍ଗର ଦାଗ ରହିଥାଏ । ବିଭିନ୍ନ ଅଞ୍ଚଳରେ ଏହି ପକ୍ଷୀର ଶରୀରର ରଙ୍ଗରେ ବହୁ ପାର୍ଥକ୍ୟ ପରିଲକ୍ଷିତ ହୁଏ । ଅଘଞ୍ଚ ଜଙ୍ଗଲ, ଗାଁଗଣ୍ଡା ଓ ଏପରିକି ସହର ପାଖରେ ମଧ୍ୟ ଏହି ପକ୍ଷୀ ରହିବା ଦେଖାଯାଏ । ଏହି ପକ୍ଷୀ ତଡ଼ିତ୍ ବେଗରେ ବସିବା ସ୍ଥାନରୁ ଉଡ଼ିଯିବା ଓ ସମୟେ ସମୟେ ଡେଣା ସ୍ଥିର ରଖି ଉଡ଼ାଜାହାଜ ପରି ଗତି କରି ଓହ୍ଲାଏ । ଇଂରାଜୀ ଭାଷାରେ ଏହି ପକ୍ଷୀର ଅନ୍ୟ କେତେକ ସାଧାରଣ ନାମ ହେଲା -  (ପର୍ବତିଆ କପୋତ), -  (ମୁକ୍ତାମାଳଯୁକ୍ତ କପୋତ), -  (ବେକପଟିଯୁକ୍ତ କପୋତ), ବା -  ଛାପଦାଗଯୁକ୍ତ କପୋତ  । ଓଡ଼ିଆ ଭାଷାରେ ଏହି ଚଢ଼େଇକୁ ଘୁଘୁ ବା କାପ୍ତା ଚଢ଼େଇ ବୋଲି ମଧ୍ୟ କୁହାଯାଏ ।
ମୀରା ଚୋପ୍ରା ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ । ସେ ଅଭିନେତ୍ରୀ ପ୍ରିୟଙ୍କା ଚୋପ୍ରା ଏବଂ ପରିଣୀତି ଚୋପ୍ରାଙ୍କ ଭଉଣୀ । ମୀରା ତେଲୁଗୁ, ତାମିଲ ଏବଂ ହିନ୍ଦୀ ଚଳଚ୍ଚିତ୍ରରେ ଅଭିନୟ କରନ୍ତି । ପ୍ରାରମ୍ଭିକ ଜୀବନ ଏବଂ ପରିବାର ମୀରା ଚୋପ୍ରା ଅଭିନେତ୍ରୀ ପ୍ରିୟଙ୍କା ଚୋପ୍ରା, ପରିଣୀତି ଚୋପ୍ରା ଏବଂ ମନାରା ଚୋପ୍ରାଙ୍କର ଭଉଣୀ । ଅଭିନୟ ଜୀବନ ମୀରା ୨୦୦୫ ମସିହାରେ ତାମିଲ ଚଳଚ୍ଚିତ୍ରରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହା ପରେ ସେ ତେଲୁଗୁ ଚଳଚ୍ଚିତ୍ରରେ ଅଭିନୟ କରିଥିଲେ । ମୀରା ବିକ୍ରମ ଭଟ୍ଟଙ୍କର ୧୯୨୦: ଲଣ୍ଡନରେ ଅଭିନେତା ସର୍ମଣ ଜୋସୀଙ୍କ ସ‌ହ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।
ନିନା ଗୁପ୍ତା  (ଜନ୍ମ: ୪ ଜୁଲାଇ ୧୦୫୯) ଜଣେ ଭାରତୀୟ ଫିଲ୍ମ ତଥା ଦୂରଦର୍ଶନ ଅଭିନେତ୍ରୀ  । ସେ ୧୯୯୪ ମସିହାରେ ତାଙ୍କର ସହ - ଅଭିନେତ୍ରୀ ଭାବରେ ଅଭିନୟ ପାଇଁ  " ୱୋ ଛୋକରି "  ଫିଲ୍ମରେ ଜାତୀୟ ପୁରସ୍କାର ପାଇଥିଲେ । ସେ ଶାମ ବେନେଗାଳ ଓ ଅରବିନ୍ଦନଙ୍କ ପରି ସମାନ୍ତରାଳ ଫିଲ୍ମ ନିର୍ମାତାଙ୍କ ଫିଲ୍ମରେ ଅଭିନୟ କରି ଜାତୀୟ ଖ୍ୟାତି ପ୍ରାପ୍ତ ହେଇଥିଲେ । ଏହା ସହ ସେ ଟିଭି ସିରିୟାଲରେ ଅଭିନୟ ସହ ରିଆଲିଟି ଶୋରେ ମଧ୍ୟ ଆଙ୍କର ଭାବରେ କାର୍ଯ୍ୟ କରୁଥିଲେ । ପ୍ରାଥମିକ ଜୀବନୀ ଓ କାର୍ଯ୍ୟ ନିନା ଗୁପ୍ତା ନୂଆ ଦିଲ୍ଲୀ ସହରରେ ଜନ୍ମ ଗ୍ରହଣ କରି ଲରେନ୍ସ ସ୍କୁଲରେ ଶିକ୍ଷା ଲାଭ କରିଥିଲେ । ସେ ସଂସ୍କୃତରେ ସ୍ନାତକୋତ୍ତର ସହ ଏମ୍. ଫିଲ୍ କରିଛନ୍ତି । ଭାରତୀୟ ଫିଲ୍ମ ନିନା ଖଳନାୟକ , ଯୁନୁନ , ସାଥ ସାଥ , ଯେ ନଜଦିକିୟାନ , ମାଣ୍ଡୀ , ଶ୍ରୀମାନ ଶ୍ରୀମତୀ , ନଜର , ଶାନ ଆଦି ଅନେକ ବ୍ଯବସାୟିକ ଫିଲ୍ମରେ ସହ ଅଭିନେତ୍ରୀ ଭାବରେ କାର୍ଯ୍ୟ କରି ଲୋକପ୍ରିୟ ହେଇଥିଲେ । ଏହା ସହ ସେ ଅନେକ ସମାନ୍ତରାଳ ଫିଲ୍ମରେ ଅଭିନୟ କରିଥିଲେ । ଆନ୍ତର୍ଜାତିକ ଫିଲ୍ମ ନିନା ୧୯୮୨ ମସିହା ନିର୍ମିତ  "ଗାନ୍ଧୀ " , ହଲିବୁଡ ନିର୍ମାତା ମାର୍ଚଣ୍ଟ ଆଇଭୋରୀଙ୍କ ଫିଲ୍ମ  " "  , ୧୯୮୮   " ମିର୍ଜା ଘାଲିବ  ( ୧୯୮୯ ),  " "   (୧୯୯୩) ଓ  " "   ( ୧୯୯୯)ରେ ଅଭିନୟ କରିଥିଲେ  । ଟେଲିଭିଜନ କାର୍ଯ୍ୟ ନିନା ଭାରତୀୟ ଟେଲିଭିଜନରେ ଖୁବ ସଫଳ ନାୟିକା ଭାବରେ କାର୍ଯ୍ୟ କରିଥିଲେ । ତାଙ୍କର ୧୯୮୫ ମସିହାର ଧାରାବାହିକ  "ଖାନଦାନ"  , ୧୯୮୭ର  "ମିର୍ଜା ଘାଲିବ"  , ୧୯୮୮ର  "ଭାରତ ଏକ ଖୋଜ " ୨୦୦୯ରେ ନିର୍ମିତ  " କିତନା ମୋହବ୍ୱତ ହେ "  ଇତ୍ୟାଦି ଖୁବ ପସଦଜନକ ହେଇଥିଲା । ଅଭିନୟ ବ୍ୟତୀତ ଅନେକ ରିଏଲିଟି ଶୋ ଧାରାବାହିକରେ ସେ ଆଙ୍କର ଭାବରେ କାର୍ଯ୍ୟ କରିଛନ୍ତି । ନିର୍ଦ୍ଦେଶିକ ଭାବରେ  " ଶାନ "  , ସିସ୍କି  " ପରି ଧାରାବାହିକରେ ସେ ନିଜର କଳା ଦେଖେଇଛନ୍ତି । ବ୍ୟକ୍ତିଗତ ଜୀବନ ନିନା ୧୯୮୦ ମସିହାରେ ୱେଷ୍ଟ ଇଣ୍ଡିଜର ପୂର୍ବତନ କ୍ରିକେଟ ତାରକା ଭିଭିଆନ ରିଚାର୍ଡଙ୍କ ସମ୍ପର୍କ ରଖିଥିଲେ ଓ ତାଙ୍କର ଜଣେ ଝିଅ ମାସାବା ଗୁପ୍ତା ବର୍ତ୍ତମାନ ଜଣେ ଫେସନ ଡିଜାଇନର ଭାବରେ କାର୍ଯ୍ୟ କରନ୍ତି । କିନ୍ତୁ ସେ ୨୦୦୮ ମସିହାରେ ନୂଆ ଦିଲ୍ଲୀରେ ବିବେକ ମେହେରା ନାମକ ଜଣେ ଚର୍ତାର୍ଡ ଆକାଉଣ୍ଟାନ୍ତଙ୍କୁ ବିବାହ କରିଥିଲେ ।
ଗୁଲାବ କୌର ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ । ସେ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଗଦର ପାର୍ଟିର ଜଣେ କର୍ମକର୍ତ୍ତା ଭାବରେ ଫିଲିପାଇନ୍ସରୁ ଭାରତ ଆସି ପଞ୍ଜାବର ବିଭିନ୍ନ ଅଞ୍ଚଳରେ ସକ୍ରିୟ ଭାବରେ କାର୍ଯ୍ୟ କରିଥିଲେ ଏବଂ ଇଂରେଜମାନଙ୍କ ହାତରେ ଧରାପଡ଼ି ଲାହୋର ଜେଲରେ ଦୁଇ ବର୍ଷ କାରାଦଣ୍ଡ ଭୋଗିଥିଲେ । ପ୍ରାରମ୍ଭିକ ଜୀବନ ଗୁଲାବ କୌର ୧୮୯୦ ମସିହାରେ ଭାରତର ପଞ୍ଜାବସ୍ଥିତ ସଙ୍ଗ୍ରୁତ ଜିଲ୍ଲାର ବକ୍ସିବାଲା ଗାଁରେ ଜନ୍ମଗ୍ରହଣ କରିଥିଲେ । ସେ ମନ୍ନ ସିଂହଙ୍କୁ ବିବାହ କରିଥିଲେ । ଆମେରିକାକୁ ସ୍ଥାନାନ୍ତରିତ ହେବାପାଇଁ ଏହି ଦମ୍ପତ୍ତି ଫିଲିପାଇନ୍ସର ମନିଲାକୁ ଯାଇଥିଲେ । ରାଜନୈତିକ ଜୀବନ ଫିଲିପାଇନ୍ସ ଯିବାପରେ ମନିଲାରେ ଗୁଲାବ ଗଦର ପାର୍ଟି ନାମକ ଏକ ସଂଘରେ ଯୋଗ ଦେଇଥିଲେ । ଭାରତକୁ ବ୍ରିଟିଶ ଶାସନରୁ ମୁକ୍ତ କରିବାପାଇଁ ଭାରତ ଛାଡ଼ି ସେଠାରେ ରହୁଥିବା ଶିଖ-ପଞ୍ଜାବୀମାନେ ଏହି ଗଦର ପାର୍ଟିର ଆରମ୍ଭ କରିଥିଲେ । ଗୁଲାବ କୌର ପାର୍ଟି ପ୍ରିଣ୍ଟିଂ ପ୍ରେସ ପାଖରେ ସତର୍କତରା ସହ କାମ କରୁଥିଲେ । ହାତରେ ପ୍ରେସ ପାସ୍ ନେଇ ଜଣେ ନିଜକୁ ଜଣେ ସମ୍ବାଦଦାତା ସଜେଇ ସେ ବିଭିନ୍ନ କାର୍ଯ୍ୟରେ ଲିପ୍ତ ଥିଲେ । ସାମ୍ବାଦିକ ବେଶରେ ସେ ମୁଖ୍ୟତଃ ଗଦର ପାର୍ଟିର କର୍ମକର୍ତ୍ତାମାନଙ୍କୁ ବିଭିନ୍ନ ପ୍ରକାରର ହତିଆର ଯୋଗାଉଥିଲେ । ଏଥି ସହିତ ସେ ଅନ୍ୟମାନଙ୍କୁ ମଧ୍ୟ ଏହି ପାର୍ଟିରେ ଯୋଗ ଦେବାକୁ ପ୍ରବର୍ତ୍ତାଉଥିଲେ । ସ୍ୱାଧୀନତା ସଂଗ୍ରାମ ଆନ୍ଦୋଳନ ବିଷୟରେ ବିଭିନ୍ନ ପ୍ରଚାର ପତ୍ର ବାଣ୍ଟି ସେ ଅନ୍ୟମାନଙ୍କୁ ଗଦର ପାର୍ଟି ପ୍ରତି ଆକର୍ଷିତ କରାଇବା ସହ ସ୍ୱାଧୀନତା ସଂଗ୍ରାମରେ ଯୋଗ ଦେଇବାକୁ ପ୍ରବର୍ତ୍ତାଉଥିଲେ । ଜାହାଜଦ୍ୱାରା ଭାରତକୁ ଯାତାୟତ କରୁଥିବା ଭାରତୀୟ ଯାତ୍ରୀମାନଙ୍କୁ ମଧ୍ୟ ସେ ଜାହାଜରେ ବିଭିନ୍ନ ପ୍ରକାରର ଉଦ୍‌ବୋଧନ ମୂଳକ ଭାଷଣ ଦେଇ ସ୍ୱାଧୀନତା ସଂଗ୍ରାମୀ ହେବାକୁ ପ୍ରବାର୍ତ୍ତାଉଥିଲେ । ଗୁଲାବ କୌର ଫିଲିପାଇନ୍ସର ପାଖାପାଖି ୫୦ ଜଣ ଗଦର ସଂଘର ସ୍ୱାଧୀନତା ସଂଗ୍ରାମୀଙ୍କ ସହିତ ମିଶି ଏସ୍.ଏସ୍. କୋରିଆ ବ୍ୟାଚ ସହ ଭାରତ ଅଭିମୁଖେ ସମୁଦ୍ରପଥରେ ଯାତ୍ରା ଆରମ୍ଭ କରିଥିଲେ । ପରେ ସେମାନେ ଏସ୍.ଏସ୍. କୋରିଆରୁ ସିଙ୍ଗାପୁରଠାରେ ତୋଶା ମାରୁରେ ଯାତ୍ରା କରିଥିଲେ । ଭାରତ ପହଞ୍ଚିଲାପରେ ସେମାନେ କିଛି ଅନ୍ୟାନ୍ୟ କର୍ମକର୍ତ୍ତଙ୍କ ସହିତ ପଞ୍ଜାବର ଜଳନ୍ଧର, ହୋସିଆରପୁର, କପୂରଥାଲା ଆଦି ଗାଆଁମାନଙ୍କରେ ବିଭିନ୍ନ କାର୍ଯ୍ୟରେ ନିୟୋଜିତ ରହି ଲୋକମାନଙ୍କୁ ଏକାଠି କରିବା ଆରମ୍ଭ କରିଥିଲେ । ଫଳରେ ଭାରତର ସ୍ୱାଧୀନତା ପାଇଁ ସେମାନେ ଅସ୍ତ୍ରଶସ୍ତ୍ର ଧରି ସିଧାସଳଖ ଇଂରେଜ ସରକାର ବିରୁଦ୍ଧରେ ସମ୍ମୁଖ ଲଢ଼େଇ କରିପାରିବେ । ସ୍ୱାଧୀନତା ସଂଗ୍ରାମ ଲଢ଼େଇ ଭିତରେ ଗୁଲାବଙ୍କୁ ଇଂରେଜମାନେ ବନ୍ଦୀ କରିନେଇଥିଲେ ଏବଂ ଦେଶ ବିରୋଧୀ କାର୍ଯ୍ୟ ପାଇଁ ତାଙ୍କୁ ଇଂରେକ ସରକାରଦ୍ୱାରା ଦୁଇ ବର୍ଷ କାରାଦଣ୍ଡରେ ଦଣ୍ଡିତ କରିଯାଇଥିଲା । ଗୁଲାବଙ୍କୁ ସେତେବେଳେ ବ୍ରିଟିଶ ଭାରତ ଅଧୀନସ୍ଥ ଲାହୋରଠାରେ ବନ୍ଦୀ କରି ରଖାଯାଇଥିଲା, ଯାହାକି ଏବେ ପାକିସ୍ତାନରେ ଅବସ୍ଥିତ । ଗୁଲାବ କୌରଙ୍କ ଜୀବନୀ ତଥା ସ୍ୱାଧୀନତା ସଂଗ୍ରାମରେ ତାଙ୍କର ଲଢ଼େଇ ଉପରେ ଏକ ପଞ୍ଚାବୀ ବହି  'ଗଦର ଦି ଧୀ ଗୁଲାବ କୌର' ' ୨୦୧୪ ମସିହାରେ ପ୍ରକାଶ ପାଇଥିଲା, ଯାହାର ରଚନା କରିଥିଲେ ଏସ୍ କେଶର ସିଂହ ।
ଫକୀରମୋହନ ସାହିତ୍ୟ ପରିଷଦ ଓଡ଼ିଶାର ବାଲେଶ୍ୱରଠାରେ କାର୍ଯ୍ୟରତ ଏକ ସାରସ୍ୱତ ଅନୁଷ୍ଠାନ । ୧୯୪୮ ମସିହା ଫେବୃଆରୀ ମାସ ୨୯ ତାରିଖରେ ଏହା ପ୍ରତିଷ୍ଠିତ ହୋଇଥିଲା । ଏହାର ପ୍ରତିଷ୍ଠିତ ଥିଲେ ଲୋକରତ୍ନ ଡଃ. କୁଞ୍ଜବିହାରୀ ଦାଶ । ଫକୀର ମୋହନ ସେନାପତିଙ୍କ ସ୍ମୃତିରେ ଗଠିତ ଏହି ଅନୁଷ୍ଠାନ ତାଙ୍କ ଜନ୍ମଦିବସରେ ବିଭିନ୍ନ ସାରସ୍ୱତ ପୁରସ୍କାର ପ୍ରଦାନ କରିଥାଏ । ଏହା ଓଡ଼ିଶାର ଦ୍ୱିତୀୟ ପୁରାତନ ସାହିତ୍ୟ ଅନୁଷ୍ଠାନ ।
ମୋରୋକ୍କୋ ଉତ୍ତର ଆଫ୍ରିକାରେ ଥିବା ଏକ ଦେଶ। ଇତିହାସ ୧୯୫୬ ମସିହା ମାର୍ଚ୍ଚ ୨ ତାରିଖ ଦିନ ମୋରୋକ୍କୋ ଫ୍ରାନ୍ସଠାରୁ ସ୍ୱାଧୀନ ହୋଇଥିଲା। ୧୯୫୬ ଫେବୃଆରୀରେ ମରକ୍କୋ ଗଣତାନ୍ତ୍ରିକ ଉପାୟରେ ଫ୍ରାନ୍ସଠାରୁ ସୀମିତ ଶାସନ କ୍ଷମତା ହାସଲ କରିଥିଲା। ୧୯୫୬ ମାର୍ଚ୍ଚ୨ରେ ସଂପୂର୍ଣ୍ଣ ଶାସନ କ୍ଷମତା ହାସଲ ନେଇ ଉଭୟ ଦେଶ ମଧ୍ୟରେ ପ୍ୟାରିସଠାରେ ଏକ ଚୁକ୍ତି ହୋଇଥିଲା। ପରେ ଅପ୍ରେଲ ୭ରେ ଫ୍ରାନ୍ସ ଆନୁଷ୍ଠାନିକ ଭାବେ ମରକ୍କୋ ଉପରୁ ନିଜ ଅଧିକାର ପ୍ରତ୍ୟାହାର କରିନେଇଥିଲା।
ଗାଗାରିନ ମିଶ୍ର ଜଣେ ଓଡ଼ିଆ ସିନେମାଟୋଗ୍ରାଫର ଥିଲେ । ସେ ଓଡ଼ିଆ କଥାଚିତ୍ର ଜଗତ ସମେତ ହିନ୍ଦୀ କଥାଚିତ୍ର ଜଗତରେ କାର୍ଯ୍ୟ କରିଥିଲେ । ସେ ନ୍ୟାସ୍‌ନାଲ୍ ଜିଓଗ୍ରାଫି ପାଇଁ ମଧ୍ୟ ଜଣେ କ୍ୟାମେରାମ୍ୟାନ୍ ଭାବରେ କାର୍ଯ୍ୟ କରିଥିଲେ । ୨୦୧୩ ମସିହାରେ ତାଙ୍କୁ ଓଡ଼ିଆ କଥାଚିତ୍ର ନଈ ସେପାରୀ କନକ ଗୋରୀ ପାଇଁ ୨୪ତମ ରାଜ୍ୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ଚିତ୍ରଗ୍ରହଣକାରୀ ପୁରସ୍କାର ମିଳିଥିଲା । ସେ ବେତାବ, ଚାନ୍ଦିନୀ, ତେଜାବ, ଚାଲବାଜ, ପ୍ୟାର କି ଜିତ୍, ଜାଲୱା, ରାମ-ଅବତାର ଭଳି ଅନେକଗୁଡ଼ିଏ ପ୍ରସିଦ୍ଧ ହିନ୍ଦୀ କଥାଚିତ୍ରରେ କାମ କରିଥିଲେ । ସେ ଓଡ଼ିଆ କଥାଚିତ୍ର ଜଗତର ଜଣାଶୁଣା ସମ୍ପାଦକ ଦେବେନ ମିଶ୍ରଙ୍କ ଭାଇ । ଗାଗାରିନ ୮ ସେପ୍ଟେମ୍ବର ୨୦୨୦ରେ ୬୭ ବର୍ଷ ବୟସରେ ହୃଦ୍‌ଘାତରେ ପ୍ରାଣ ହରାଇଥିଲେ । କାର୍ଯ୍ୟ କରିଥିବା କଥାଚିତ୍ରର ତାଲିକା ଫୁଲ ଚନ୍ଦନ  (ଓଡ଼ିଆ) ନଈ ସେପାରୀ କନକ ଗୋରୀ  (ଓଡ଼ିଆ) ବେତାବ  (ହିନ୍ଦୀ) ଚାନ୍ଦିନୀ  (ହିନ୍ଦୀ) ତେଜାବ  (ହିନ୍ଦୀ) ଚାଲବାଜ  (ହିନ୍ଦୀ) ପ୍ୟାର କି ଜିତ୍  (ହିନ୍ଦୀ) ଜାଲୱା  (ହିନ୍ଦୀ) ରାମ-ଅବତାର  (ହିନ୍ଦୀ) ପୁରସ୍କାର ୨୪ ତମ ରାଜ୍ୟ ଚଳଚ୍ଚିତ୍ର ପୁରସ୍କାର - ନଈ ସେପାରୀ କନକ ଗୋରୀ  (୨୦୧୩) ମୃତ୍ୟୁ ୨୦୨୦ ମସିହାର ସେପ୍ଟେମ୍ବର ମାସ ୮ ତାରିଖରେ ଗାଗାରିନ ମୁମ୍ବାଇର ଏକ ଘରୋଇ ଡାକ୍ତରଖାନରେ ଚିକିତ୍ସାଧୀନ ଅବସ୍ଥାରେ ମୃତ୍ୟୁବରଣ କରିଥିଲେ  । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା । ସେ ହୃଦ୍‌ଘାତରେ ଆକ୍ରାନ୍ତ ଥିଲେ ।
ଶୁଭେନ୍ଦ୍ର ମୋହନ ଶ୍ରୀଚନ୍ଦନସିଂହ  (୬ ଅଗଷ୍ଟ ୧୯୩୩ - ୧୫ ନଭେମ୍ବର ୨୦୨୩) ଜଣେ ଓଡ଼ିଆ ସାହିତ୍ୟିକ ଥିଲେ  । ସେ ମୁଖ୍ୟତଃ ଶିଶୁସାହିତ୍ୟ ଲେଖିଥିଲେ । ସେ ଅନେକ ଅଣ-ଓଡ଼ିଆ ପୁସ୍ତକକୁ ଓଡ଼ିଆରେ ଅନୁବାଦ ମଧ୍ୟ କରିଥିଲେ । ଶିଶୁ ସାହିତ୍ୟିକୁ ସାମଗ୍ରିକ ଅବଦାନ ପାଇଁ ତାଙ୍କୁ ୨୦୧୭ ମସିହାରେ କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ପ୍ରଦାନ କରାଯାଇଥିଲା । ଟିକିପରୀ ପୁସ୍ତକପାଇଁ ସେ ୨୦୧୦ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସଂକ୍ଷିପ୍ତ ଜୀବନୀ ଶୁଭେନ୍ଦ୍ର ମୋହନ ୧୯୩୩ ମସିହା ଅଗଷ୍ଟ ୬ ତାରିଖରେ ଆଠମଲ୍ଲିକ ଅନ୍ତର୍ଗତ ପାପସାର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଜୟକୃଷ୍ଣ ଓ ମାତାଙ୍କ ନାମ ମନୋରମା ଥିଲା । ବୃତ୍ତିରେ ସେ ଜଣେ ଶିକ୍ଷକ ଥିଲେ । ୧୯୬୩ ମସିହା ଜାନୁଆରୀ ୭ ତାରିଖରେ ସେ ନିଜର ମୂଳ ନାମ ମୋହନ ମୁରାରୀ ବାରିକକୁ ପରିବର୍ତ୍ତନ କରି ଶୁଭେନ୍ଦ୍ର ମୋହନ ଶ୍ରୀଚନ୍ଦନସିଂହ ରଖିଥିଲେ । ସେ ଶକୁନ୍ତଳା ଦେବୀଙ୍କୁ ବିବାହ କରିଥିଲେ । ତାଙ୍କର ଶିଳାଦିତ୍ୟ ଓ ବାଳାଦିତ୍ୟ ନାମରେ ଦୁଇ ପୁଅ ଅଛନ୍ତି । ୨୦୨୩ ମସିହା ନଭେମ୍ବର ମାସ ୧୫ ତାରିଖରେ ମହାରାଷ୍ଟ୍ରର ନାଗପୁରଠାର ପରଲୋକ ଘଟିଥିଲା । ତାଙ୍କ ଶେଷଇଚ୍ଛା ଅନୁଯାୟୀ ପାର୍ଥିବ ଶରୀର ନାଗପୁର ହସପିଟାଲକୁ ଗବେଷଣା ପାଇଁ ଦାନ କରାଯାଇଥିଲା।
ଜାଳିକାଟୁ ତାମିଲଅଧିବାସୀଙ୍କ ଏକ ମନୋରଞ୍ଜନଧର୍ମୀ କ୍ରୀଡ଼ା । ତାମିଲନାଡ଼ୁର ଗାଁଠୁ ସହର ପର୍ଯ୍ୟନ୍ତ ବିଭିନ୍ନ ସ୍ଥାନରେ ବିଶେଷ କରି ପୋଙ୍ଗଲ ଅବସରରେ ଜାଳିକାଟୁ କ୍ରୀଡ଼ା ଆୟୋଜନ କରାଯାଇଥାଏ ।  ଇଂରାଜୀ:    ତାମିଲ:           ଅନ୍ୟନାମ:          ,      ,           ଏକ ପ୍ରାଚୀନ ଷଣ୍ଢ କ୍ରୀଡ଼ା । ଜାଳିକାଟୁ ଦୁଇଟି ଶବ୍ଦର ସମାହାର । ସାଲ୍ଲୀ ଅର୍ଥ ମୁଦ୍ରା ଓ କାଟ୍ଟୁର ଅର୍ଥ ହେଉଛି ପୁଡ଼ିଆ । ଷଣ୍ଢର ଶିଙ୍ଗରେ ପୁରସ୍କାର ରାଶି ଥିବା ଏକ ପୁଡ଼ିଆ ବାନ୍ଧି ଦିଆଯାଇଥାଏ । ଜେଲିକଟ   ପ୍ରଜାତିର ଦେଶୀ ଷଣ୍ଢ ଏଥିରେ ଅଂଶ ଗ୍ରହଣ କରନ୍ତି । ୪୦୦-୧୦୦ଖ୍ରୀଅ ସମୟରୁ ଜାଳିକାଟୁ ପରିଚିତ ହୋଇଥିବାର ଶୁଣାଯାଏ । ଏହା ପ୍ରାଚୀନ ସଭ୍ୟତାର ତାମିଲନାଡୁର  'ମୁଲିଆ'  ଭୌଗଳିକ କ୍ଷେତ୍ରର ଆୟାରମାନଙ୍କର ସାଧାରଣ ଖେଳ । ଜାଳିକାଟୁ ସମୟରେ ଏକ ଧାବମନ ଉଗ୍ର ଷଣ୍ଢକୁ ଜନଗହଳି ମଧ୍ୟଙ୍କୁ ଛାଡ଼ିଦିଆଯାଏ । ଏଥିରେ ଅଂଶଗ୍ରହଣ କରୁଥିବା ଯୁବକମାନେ ଷଣ୍ଢର କୁଜକୁ ଧରି ଚଢ଼ି ଯେତେ ଅଧିକ ସମୟ ପାରିବେ ବସିରହିବାକୁ ଚେଷ୍ଟା କରନ୍ତି । ଷଣ୍ଢକୁ ଆୟତ୍ତ କରି ତାକୁ ଅଟକାଇଥାଆନ୍ତି । କେତେକ କ୍ଷେତ୍ରରେ ପ୍ରତିଯୋଗୀମାନେ ଷଣ୍ଢର ଶିଙ୍ଘରେ ବନ୍ଧାଯାଇଥିବା ଲାଲ ନାଲି ବାନାକୁ ଖୋଲିବା ପାଇଁ ବେଶୀ ସମୟ ବସିବା ଜରୁରୀ ହୋଇଥାଏ । ଗ୍ରାମବାସୀ ଦେଶୀ ଷଣ୍ଢଗୁଡ଼ିକୁ କେବଳ ଏଇ ଖେଳ ପାଇଁ ପ୍ରଜନନ କରାଇ ପାଳିଥାନ୍ତି । ଏଇ ମନ୍ଦିର ଷଣ୍ଢ ଗ୍ରାମର ସମସ୍ତ ଗୃହ ପାଳିତ ପଶୁଙ୍କ ମୁଖିଆ ହୋଇଥାନ୍ତି । ବିଶେଷ ପାର୍ବଣ ଦିନମାନଙ୍କରେ ମନ୍ଦିର ଷଣ୍ଢମାନଙ୍କ ପୂଜାର୍ଚ୍ଚନା କରାଯାଏ । ଜାଳିକାଟୁଖେଳରେ ଯୋଗଦେବାକୁ ପୁରସ୍କାରମାନ ଘୋଷଣା କରାଯାଇ ଯୁବକମାନଙ୍କୁ ଯୋଗଦେବା ପାଇଁ ଆକୃଷ୍ଟ ଓ ଉତ୍ସାହିତ କରାଯାଏ । ଖେଳ ପରେ ଦୁର୍ବଳ ଷଣ୍ଢମାନଙ୍କୁ ଘରୋଇକ୍ଷେତ୍ରରେ ନିୟୋଜିତ କରାଯାଏ । ଧରାଶାୟୀ ହୋଇନଥିବା ଲଢ଼ୁଆ ଷଣ୍ଢମାନଙ୍କୁ ଗାଈଙ୍କ ସହ ପ୍ରଜନନ କରି ଉତ୍ତମ ପିଢ଼ି ବାଛୁରୀ ପାଇବା ସକାଶେ ରଖାଯାଏ । ବିବାଦ ଏହା ଏକ ରକ୍ତ ସଂଘର୍ଷର ଖେଳ । ଏଥିରେ ମୃତାହତ ହେବାର ସମ୍ଭାବନା ବେଶୀ ରହିଥାଏ । ୨୦୧୦ରୁ ୨୦୧୪ ମସିହା ମଧ୍ୟରେ ଜାଳିକାଟୁ କ୍ରୀଡ଼ା ସମୟରେ ପାଖାପାଖି ୧,୧୦୦ ଆହତ ଓ ୧୭ଟି ମୃତ୍ୟୁ ଘଟଣା ଘଟିଥିଲା । ଗତ ଦୁଇ ଦଶନ୍ଧିରେ ୨୦୦ରୁ ଅଧିକ ଲୋକ ଏଥିରେ ଅଂଶ ଗ୍ରହଣ କରି ମୃତ୍ୟୁବରଣ କରିଥିଲେ । ୨୦୦୪ମସିହାରୁ ପେଟା ଭାରତ ଜାଳିକାଟୁକୁ ରକ୍ତର ଖେଳ ଜୀବଜନ୍ତୁଙ୍କ ଉପରେ ଅତ୍ୟାଚାର ଦର୍ଶାଇ ବିରୋଧ ପ୍ରଦର୍ଶନ କରିଆସୁଥିଲା । ୨୦୧୪ ମସିହାରେ ଜାଳିକାଟୁକୁ ବିରୋଧ କରି ଅନେକ ପଶୁ କାର୍ଯ୍ୟକର୍ତ୍ତା ଏହା ଉପରେ ପ୍ରତିବନ୍ଧକ ଲଗାଇବାକୁ ସୁପ୍ରିମ କୋର୍ଟଙ୍କ ଦ୍ୱାରସ୍ଥ ହୋଇଥିଲେ । ପଶୁ କ୍ରୁରତା ନିବାରଣ ଆଇନ-୧୯୬୦କୁ ଏହା ବିରୁଦ୍ଧାଚରଣ କରୁଥିବାରୁ ସୁପ୍ରିମକୋର୍ଟ ଏକ ମାମଲାରେ ଜାଳିକାଟୁକୁ ନିଷେଦ୍ଧ କରିବା ପାଇଁ ରାୟ ଦେଇଥିଲେ । ୨୦୧୬ ଜାନୁଆରୀ ୭ତାରିଖରେ କେନ୍ଦ୍ର ସରକାର ଏହି ଖେଳରେ ଷଣ୍ଢ ବ୍ୟବହାର ନେଇ ସବୁଜ ସଙ୍କେତ ଦେଇ ଅଧିସୂଚନା ଜାରି କରିଥିଲେ । ପରମ୍ପରା ଅନୁସାରେ ଜାଳିକାଟୁ ଖେଳରେ ଷଣ୍ଢର ବ୍ୟବହାର କରାଯାଇପାରିବ ବୋଲି ସରକାର ମତ ରଖିଥିଲେ । ଏହାକୁ ନେଇ କୋର୍ଟ ସରକାରଙ୍କଠାରୁ ଜବାବ ମାଗିବା ସହ ୨୦୧୪ରେ ସର୍ବୋଚ୍ଚ ନ୍ୟାୟାଳୟ ଜାଳିକାଟୁ ଉପରେ ଲଗାଇଥିବା କଟକଣାର ଉଲ୍ଲଙ୍ଘନ କରାଯାଇପାରିବ ନାହିଁ ବୋଲି କହିଥିଲେ । ୨୦୧୭ ମସିହା ଜାନୁଆରୀ ୧୪ ତାରିଖରୁ ଜାଳିକାଟୁ ଉପରୁ କଟକଣା ହଟାଇ ଏହାକୁ ପ୍ରଦର୍ଶନ କରିବା ପାଇଁ ଚେନ୍ନାଇର ମାରିନା ବିଚଠାରେ ସପକ୍ଷବାଦୀ ବିକ୍ଷୋଭକାରୀମାନେ ଏକତ୍ରିତ ହୋଇ ମାନବ ଶୃଙ୍ଖଳ ଗଠନ କରିଥିଲେ । ଏଥିରେ ବିଭିନ୍ନ ଦଳର ନେତାଙ୍କ ସମେତ ତାମିଲ ସିନେମାର ବହୁ ଅଭିନେତା ମଧ୍ୟ ଯୋଗ ଦେଇଥିଲେ । ଏମାନେ କେନ୍ଦ୍ର ସରକାର ଓ ପିପୁଲ ଫର ଦି ଏଥିକାଲ ଟ୍ରିଟମେଣ୍ଟ ଅଫ ଆନିମଲସ  (ପେଟା) ସଂଗଠନ ବିରୋଧରେ ନାରାବାଜି କରିଥିଲେ  ।
ଗ୍ରେଗୋରୀ ପାଞ୍ଜି ଅନୁସାରେ ୧୪ ଅକ୍ଟୋବର ବର୍ଷର ୨୮୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୮୮ତମ  । ବର୍ଷ ଶେଷ ହେବା ପାଇଁ ଆଉ ୭୮ ଦିନ ବାକି ଅଛି ।
ନମକ୍କାଲ୍ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ନମକ୍କଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନମକ୍କାଲ୍ ୧୧.୨୨୦୦ ଉତ୍ତର ଅକ୍ଷାଂଶ ଓ ୭୮.୧୬୮୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନମକ୍କାଲ୍ ସହରର ମୋଟ ଜନସଂଖ୍ୟା ୧୫୮୨୩ ଅଟେ । ସେଥି ମଧ୍ୟରୁ ୫୧.୫୯% ଜଣ ପରୁଷ ହୋଇଥିବା ବେଳେ ୪୮.୪୧% ଜଣ ନାରୀ ଅଟନ୍ତି । ନମକ୍କାଲ୍ର ସାକ୍ଷରତା ହାର ୬୧.୮୫% ଅଟେ । ଏହା ଜାତୀୟ ହାରଠାରୁ ୨.୯୯% ପ୍ରତିଶତ ଅଧିକ ଅଟେ । ସେଥିରୁ ୩୫.୯୬% ପ୍ରତିଶତ ପୁରୁଷ ଓ ୨୫.୮୯% ନାରୀ ଅଟନ୍ତି । ୧୦.୬୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ନମକ୍କାଲ୍ର ସରକାରୀ ଭାଷା ଅଟେ ।
ପିଲାନି ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଝୁଞ୍ଝୁନୁନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପିଲାନି ୨୮.୩୬୫୪ ଉତ୍ତର ଅକ୍ଷାଂଶ ଓ ୭୫.୬୦୩୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୧୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିଲାନି ସହରର ମୋଟ ଜନସଂଖ୍ୟା ୨୬୨୧୯ ଅଟେ । ସେଥି ମଧ୍ୟରୁ ୫୧.୮୬% ଜଣ ପରୁଷ ହୋଇଥିବା ବେଳେ ୪୮.୧୪% ଜଣ ନାରୀ ଅଟନ୍ତି । ପିଲାନିର ସାକ୍ଷରତା ହାର ୬୮.୭୬% ଅଟେ । ଏହା ଜାତୀୟ ହାରଠାରୁ -୩.୯୨% ପ୍ରତିଶତ କମ ଅଟେ । ସେଥିରୁ ୪୧.୧୫% ପ୍ରତିଶତ ପୁରୁଷ ଓ ୨୭.୬୧% ନାରୀ ଅଟନ୍ତି । ୧୩.୫୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପିଲାନିର ସରକାରୀ ଭାଷା ଅଟେ ।
ନିମ-କା-ଥାନା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ସିକର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନିମ-କା-ଥାନା ସହରର ମୋଟ ଜନସଂଖ୍ୟା ୨୯୫୪୪ ଅଟେ । ସେଥି ମଧ୍ୟରୁ ୫୩.୧୦% ଜଣ ପରୁଷ ହୋଇଥିବା ବେଳେ ୪୬.୯୦% ଜଣ ନାରୀ ଅଟନ୍ତି । ନିମ-କା-ଥାନାର ସାକ୍ଷରତା ହାର ୬୭.୦୧% ଅଟେ । ଏହା ଜାତୀୟ ହାରଠାରୁ -୨.୧୭% ପ୍ରତିଶତ କମ ଅଟେ । ସେଥିରୁ ୪୦.୯୨% ପ୍ରତିଶତ ପୁରୁଷ ଓ ୨୬.୦୯% ନାରୀ ଅଟନ୍ତି । ୧୫.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନିମ-କା-ଥାନାର ସରକାରୀ ଭାଷା ଅଟେ ।
ପିପ୍ପଳୀ ଏକ ଲଟା ଜାତୀୟ ଉଦ୍ଭିଦ । ଏହି ଲଟାର ବିଭି୍ନ ଅଂଶ ବେଶ୍‍ ଉପକାରୀା ଏହା ମଧ୍ୟ ସୁଗନ୍ଧିଯୁକ୍ତା ପାନପତ୍ର ପରି ଏହାର ପତ୍ରା ଏହାର ପୁଷ୍ପଦଣ୍ଡ ନିଅାରା ମନେହୁଏ । ଏହି ଲଟା ସବୁଠି ଦୃଶ୍ୟମାନ ହୁଏ ନାହିା । ତେବେ ଏହା ବଜାରରେ ଉପଲବ୍‍ଧ ଥିବାରୁ ପ୍ରାୟ ପ୍ରତ୍ୟେକ ଏହି ପିପ୍ପଳୀ ସମ୍ପର୍କରେ ଜାଣନ୍ତି । ହିମାଳୟ, ଅାସାମ, ପଶ୍ଚିମବଙ୍ଗର ପାହାଡ଼ି ଅଞ୍ଚଳ, ପଶ୍ଚିମଘାଟର ଚିରହରିତ୍‍ ଜଙ୍ଗଲ ଏବଂ ଦକ୍ଷିଣ ଭାରତର କିଛି ଅଞ୍ଚଳରେ ଏହା ଦେଖିବାକୁ ମିଳ । ବର୍ଷାକାଳରେ ଏହାର ଫୁଲ ଫୁଟେ ଓ ଶରତ କାଳରେ ଏହାର ଫଳ ହୁଏ । ଶିଲଂ ଏବଂ ଚେରାପୁଞ୍ଜି ଅଞ୍ଚଳରେ ଏହାର ବ୍ୟାପକ ଚାଷ ହୁଏ । ଅାୟୁର୍ବେଦରେ ଏହି ଲଟାର ଉପକାରିତା ସମ୍ପର୍କରେ ଅନେକ ବର୍ଣ୍ଣନା ରହିଛି । ପିପ୍ପଳୀରେ ବହୁ ଔଷଧୀୟ ଗୁଣ ଥିବା ଚରକ ଏବଂ ସୁଶ୍ରୁତ ତାଙ୍କ ଲେଖାରେ ଉଲ୍ଲେଖ କରିଯାଇଛନ୍ତି । ସଂସ୍କୃତରେ କୃଷ୍ଣା, ଉପକୂଲ୍ୟା, ମାଗଧୀ, ପିପ୍‍ପଳୀ ନାମରେ ପରିଚିତ ଏହି ଉଦ୍ଭିଦଟି ହିନ୍ଦୀରେ ପିପଲ, ବଙ୍ଗଳାରେ ପିପୁଲ ନାମରେ ପରିଚିତ । ଔଷଧୀୟ ବ୍ୟବହାର ଏହାର ଶୁଷ୍କଫଳ ବା ଫୁଲର ମଞ୍ଜରୀ ହୃତ୍‍ପିଣ୍ଡ ଶକ୍ତିଶାଳୀ ଔଷଧ ଭାବେ ବ୍ୟବହାର ହୋଇଥାଏ । ଏହା ବାୟୁ ନାଶକ, ଶକ୍ତିବର୍ଦ୍ଧକ, କ୍ଷୁଧା ବୃଦ୍ଧିକାରୀ ଏବଂ ବୀଜାଣୁାନାଶକ ଭାବେ ବ୍ୟବହାର ହୋଇଥାଏ । ନିଦ୍ରାହୀନତା ଭୋଗୁଥିବା ବ୍ୟକ୍ତି ପୁରୁଣା ଗୁଡ଼ ୩ ଗ୍ରାମ୍ ସହିତ ପିପ୍ପଳୀ ଚୂର୍ଣ୍ଣ ୩ ଗ୍ରାମ୍‍ ମିଶାଇ ସପ୍ତାହେ ଖାଇଲେ ନିଦ୍ରାହୀନତା ରୋଗରୁ ମୁକ୍ତି ମିଳୋ ଭଲ ନିଦ ହୁଏ । ସେହିପରି ନାଳ ଶୂଳ ଝାଡ଼ା ହେଉଥିଲେ ୨ରୁ ୪ ଗ୍ରାମ୍ ପିପ୍ପଳୀ ଚୂର୍ଣ୍ଣକୁ ଉଷୁମ ପାଣିରେ ଦିନକୁ ଥରେ କିମ୍ବା ଦୁଇଥର ପିଅନ୍ତୁା ସପ୍ତାହକ ମଧ୍ୟରେ ରୋଗୀ ଅାରୋଗ୍ୟ ଲାଭ କରିଥାଏ । କାଶ, ଥଣ୍ଡା, ସର୍ଦି ଅାଦି ପାଇଁ ମଧ୍ୟ ପିପ୍ପଳୀ ଚୂର୍ଣ୍ଣ ଉପକାରୀ ସିଦ୍ଧ ହୋଇଥାଏ । ୧ରୁ ୪ ଗ୍ରାମ୍‍ ପିପ୍ପଳୀ ଚୂର୍ଣ୍ଣ ସହିତ ୨ ଚାମଚ ମହୁ ମିଶାଇ ସେବନ କରିବାଦ୍ୱାରା ଏହା ଭଲ ହୋଇଥାଏା କାଶ ରୋଗରେ ମଧ୍ୟ ୨/ ୪ ଗ୍ରାମ୍‍ ପିପ୍ପଳୀ ଚୂର୍ଣ୍ଣ ଘିଅରେ ଭାଜି ସେଥିରେ ସୈନ୍ଧବ ଲବଣ ମିଶାଇ ସେବନ କଲେ କାଶ ରୋଗରୁ ଅଳ୍ପଦିରେ ମୁକ୍ତି ମିଳିଥାଏ । ସୋରିଷ ତେଲ ସହ ଏହାର ଫଳର ଗୁଣ୍ଡ ଓ ଅଦାରସ ମିଶାଇ ବ୍ୟବହାର କଲେ ସାଇଟିକା ଭଲ ହୁଏ । କେତେକ ଅାଦିବାସୀ ସମ୍ପ୍ରଦାୟରେ ଗର୍ଭପାତ ପାଇଁ ପିପ୍ପଳୀର ମୂଳକୁ ବ୍ୟବହାର କରିଥା 'ନ୍ତିା ଏହି ଲଟାର ମୂଳକୁ ପାଣିରେ ଫୁଟାଇ ସେହି ପାଣିକୁ ବ୍ୟବହାର କଲେ ଶିଶୁ ଜନ୍ମ ପରେ ଗର୍ଭଫୁଲ ଶୀଘ୍ର ଖସିପଡ଼ୋ ଏପରିକି ଶିଶୁ ଜନ୍ମ ପରେ ମା' ର ଅତିରିକ୍ତ ରକ୍ତକ୍ଷରଣ ଓ ଜ୍ୱର ରୋକିବା ପାଇଁ ଏହାର ବ୍ୟବହାର କରାଯାଇଥାଏ । ଏହାର ମୂଳର ଚୂର୍ଣ୍ଣକୁ ଅଦା ଓ ସୋରିଷ ତେଲ ସହ ମିଶାଇ ଲଗାଇଲେ ପକ୍ଷାଘାତ ଓ ଅଣ୍ଟା ବିନ୍ଧାରୁ ରକ୍ଷା ମିଳିଥାଏ । ମାଂସପେଶୀ ଥରିବା, ସ୍ୱର ଭଙ୍ଗ, ମୃଗୀ ରୋଗ, ଜ୍ୱର, କୃଷ୍ଣ, ଅର୍ଶ, ଗଣ୍ଠିବାତ ଅାଦି ଏପରି ଅାହୁରି ଅନେକ ରୋଗ ପାଇଁ ପିପ୍ପଳୀର ବ୍ୟବହାର କରାଯାଇଥାଏା ତେବେ ଅଭିଜ୍ଞ ବୈଦ୍ୟଦ୍ୱାରା ଏହାର ବ୍ୟବହାର ସୁଫଳ ପ୍ରଦାନ କରିଥାଏ ।
ଓଭାରିଆନ ସିସ୍ଟ ନାମ ଦିଆଯାଏ ଯେତେବେଳେ ଓଭାରି ବା ଡିମ୍ବକୋଷ ମଧ୍ୟରେ ଗୋଟିଏ ତରଳ ପଦାର୍ଥପୂର୍ଣ୍ଣ ଥଳି ବା ସ୍ୟାକ ଥାଏ । ଅଧିକାଂଶ ସମୟରେ ଏହି ରୋଗର କୌଣସି ଲକ୍ଷଣ ନ ଥାଏ । ବେଳେ ବେଳେ ତଳିପେଟରେ ଯନ୍ତ୍ରଣା ହୁଏ, ଫୁଲା ହୁଏ ଓ ଅଣ୍ତାବିନ୍ଧା ହୁଏ । ଉକ୍ତ ସିସ୍ଟ ଫାଟିଗଲେ ବା ମୋଡ଼ି ହୋଇଗଲେ   ଅତ୍ୟଧିକ ଯନ୍ତ୍ରଣା ହୁଏ । ଏହା ଫଳରେ ବାନ୍ତି ହୁଏ ଓ ବେହୋସ ଲାଗେ । ଅଧିକାଂଶ ସିସ୍ଟ ବିପଦମୁକ୍ତ । ଅଧିକାଂଶ ଓଭାରିଆନ ସିସ୍ଟ ଓଭ୍ୟୁଲେସନ ସମ୍ପର୍କୀୟ, ଓଭାରିର ଫଲିକ୍ଲରୁ ଜାତ ଫଲିକୁଲାର ସିସ୍ଟ ବା କର୍ପସ ଲୁଟିଅମରୁ ଜାତ କର୍ପସ ଲୁଟିଅମ ସିସ୍ଟ । ଅନ୍ୟାନ୍ୟ ସିସ୍ଟମାନଙ୍କର ନାମ ଏଣ୍ଡୋମେଟ୍ରିଓସିସରୁ ଜାତ ସିସ୍ଟ, ଡର୍ମଏଡ ସିସ୍ଟ ଓ ସିସ୍ଟଆଡେନୋମା । ପଲିସିଷ୍ଟିକ ଓଭାରି ସିଣ୍ଡ୍ରୋମରେ ଅନେକ ଛୋଟ ଛୋଟ ସିସ୍ଟ ଉଭୟ ଓଭାରିରେ ଜାତ ହୁଅନ୍ତି । ପେଲଭିକ ପ୍ରଦାହ ରୋଗ ଫଳରେ ସିସ୍ଟ ହୋଇପାରେ । କ୍ୱଚିତ ସିସ୍ଟ ଏକ ପ୍ରକାର ଓଭାରିଅନ କର୍କଟ ହୋଇପାରେ । ପେଲଭିକ ପରୀକ୍ଷା ଓ ଅଲଟ୍ରାସାଉଣ୍ଡ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ ଓ ବିଶଦ ବିବରଣୀ ନିମନ୍ତେ ଅନ୍ୟ କେତେକ ପରୀକ୍ଷା କରାଯାଏ । ସମୟକ୍ରମେ ବେଳେ ବେଳେ ସିସ୍ଟଗୁଡ଼ିକ ଦେଖାଯାଆନ୍ତି । ଯନ୍ତ୍ରଣାଦାୟକ ହେଲେ ପାରାସେଟାମଲ ବା ଆଇବୁପ୍ରୋଫେନ ଦିଆଯାଏ । ଜଣକର ବାରମ୍ବାର ଏହି ରୋଗ ହେଉଥିଲେ ରୋକିବା ନିମନ୍ତେ ହରମୋନାଲ ବାର୍ଥ କଣ୍ଟ୍ରୋଲ ବ୍ୟବ‌ହାର କରାଯାଏ । ଚଳନ୍ତି ସିସ୍ଟ ଥିଲେ ଏହି ଚିକିତ୍ସା ଫଳପ୍ରଦ ହେବାର ପ୍ରମାଣ ମିଳୁନି । କିଛି ମାସ ପରେ ଏଗୁଡ଼ିକ ନ ଗଲେ, ବଡ଼ ହେଉଥିଲେ, ଅସାଧାରଣ ଦେଖାଯାଉଥିଲେ ବା ଯନ୍ତ୍ରଣାଦାୟକ ହେଉଥିଲେ ଅପରେଶନ କରି କାଢ଼ି ଦିଆଯାଏ । ପ୍ରଜନନକ୍ଷମ ବୟସରେ ପ୍ରତି ମାସରେ ମହିଳାଙ୍କର ଛୋଟ ଛୋଟ ସିସ୍ଟ ତିଆରି ହୁଏ । ରତୁବନ୍ଦ ପୂର୍ବରୁ ୮ % ମହିଳାଙ୍କର ବଡ଼ ସିସ୍ଟ ସମସ୍ୟା ସୃଷ୍ଟି କରନ୍ତି । ଋତୁବନ୍ଦ ପରେ ୧୬ % ମହିଳାଙ୍କର ସିସ୍ଟ ଥାଏ, ଯଦି ଥାଏ ତାହେଲେ ସେଗୁଡ଼ିକ କର୍କଟ ହୋଇଥିବାର ସମ୍ଭାବନା ଅଧିକ ଥାଏ ।
ଦ‌ହିବୁନ୍ଦି ଏକ ଜଣାଶୁଣା ଖାଦ୍ୟ ଅଟେ । ଏହାର ପ୍ରସ୍ତୁତି ପ୍ରଣାଳୀ ସ‌ହଜ ଅଟେ। ଏଥିରେ ମୂଖ୍ୟ ଉପାଦାନ ଦ‌ହି ଏବଂ ବୁନ୍ଦି ଅଟେ । ପ୍ରଥମେ ଦ‌ହିକୁ ଭଲସେ ଫେଣ୍ଟା ଯାଏ । ସେଥିରେ ବୁନ୍ଦି ଏବଂ ବିଭିନ୍ନ ମସଲା  (ଜିରା ପାଉଡର,କଳା ଲୁଣ, ଲଙ୍କା ଗୁଣ୍ଡ, କଳା ଲଙ୍କା ଗୁଣ୍ଡ) ପକାଯାଏ  । ଏହାପରେ ଧନିଆ ପତ୍ର ପକାଇ ଭଲସେ ମିଶାଯାଇ ପ୍ରସ୍ତୁତ କରାଯାଏ । ଏହାକୁ ପଲଉ, ଭାତ କିମ୍ବା ବିରିୟାନି ସ‌ହିତ ପରଷା ଯାଏ ।
ଗ୍ରେଗୋରୀ ପାଞ୍ଜି ଅନୁସାରେ ୬ ଡିସେମ୍ବର ବର୍ଷର ୩୪୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୪୧ତମ  । ବର୍ଷ ଶେଷ ହେବା ପାଇଁ ଆଉ ୨୫ ଦିନ ବାକି ଅଛି ।
ଇଣ୍ଟ୍ରାଭେନସ ସୁଗର ସଲ୍ୟୁସନ  (ଇଂରାଜୀ ଭାଷାରେ ବା ଡେକ୍ସଟ୍ରୋଜ ସଲ୍ୟୁସନ/ ) ଏକ ମିଶ୍ରଣ ଯେଉଁଥିରେ ଡେକ୍ସଟ୍ରୋଜ    (ଗ୍ଲୁକୋଜ), ଓ ଜଳ ଥାଏ  । ଅଳ୍ପ ରକ୍ତ ସୁଗର   ବା ଇଲେକ୍ଟ୍ରୋଲାଇଟ   କ୍ଷତି ହୋଇ ନଥିବା ନିର୍ଜଳନ ଥିଲେ ଏହା ଦିଆଯାଏ । ଜ୍ୱର, ହାଇପରଥାଇରଏଡିଜ୍ମ, ଅଧିକ ରକ୍ତ କ୍ୟାଲସିଅମ   ବା ଡାଏବେଟିସ ଇନସିପିଡସ   ଥିଲେ ଏହି ଇଲେକ୍ଟ୍ରୋଲାଇଟ କ୍ଷତି ନଥାଇ ନିର୍ଜଳନ ହୁଏ । ଅଧିକ ରକ୍ତ ପୋଟାସିଅମ  , ଡାଏବେଟିକ କିଟୋଏସିଡୋସିସ ଓ ପାରେଣ୍ଟେରାଲ ପୋଷଣରେ   ମଧ୍ୟ ଏହା ଦିଆଯାଇପାରେ । ଶିରାଭ୍ୟନ୍ତର ଇଞ୍ଜେକସନ   ଆକାରରେ ଏହା ଦିଆଯାଏ । ଏହି ଇଞ୍ଜେକସନ ଦେବାବେଳେ ଶିରାରେ   ଜ୍ୱଳନ ହୁଏ, ଅଧିକ ରକ୍ତ ଶର୍କରା   ଓ ଇଡିମା   ହୋଇପାରେ । ଅତ୍ୟଧିକ ବ୍ୟବ‌ହାର କଲେ ଅଳ୍ପ ରକ୍ତ ସୋଡ଼ିଅମ   ଓ ଅନ୍ୟାନ୍ୟ ଇଲେକ୍ଟ୍ରୋଲାଇଟ   ସମସ୍ୟା ଦେଖାଯାଇପାରେ । ଏହା ଭଲ୍ୟୁମ ଏକ୍ସପାଣ୍ଡର   ଶ୍ରେଣୀର ଏକ ଔଷଧ । ଏହି ସଲ୍ୟୁସନ ୫%, ୧୦% ଓ ୨୫% ମାତ୍ରାରେ ମିଳେ । ଏହା ଦେବାପରେ ହାଇପରଟୋନିକ   ହେଲେ ମଧ୍ୟ ଧୀରେ ଧୀରେ ଚୟାପଚୟ ହେବା ଯୋଗୁ ହାଇପୋଟୋନିକ   ହୋଇଯାଏ । ଏହାକୁ ସାଲାଇନ ସ‌ହିତ ମିଶେଇ ମଧ୍ୟ ବିକ୍ରୟ କରାଯାଏ । ସନ ୧୯୨୦ ଓ ୧୯୩୦ ଦଶକରୁ ଡାକ୍ତରୀ ବ୍ୟବ‌ହାର ନିମନ୍ତେ ଇଣ୍ଟ୍ରାଭେନସ ସୁଗର ସଲ୍ୟୁସନ ଉପଲବ୍‌ଧ ହେଲାଣି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଲିଟର ୧୦% ଡେକ୍ସଟ୍ରୋଜ ସ‌ହିତ ଜଳର କ୍ରୟ ମୂଲ୍ୟ ୧.୦୦ରୁ ୧.୮୦ ଆମେରିକୀୟ ଡଲାର ଓ ୫% ଡେକ୍ସଟ୍ରୋଜ ସ‌ହିତ ନର୍ମାଲ ସାଲାଇନର   ମୁଲ୍ୟ ପ୍ରାୟ ୦.୬୦ରୁ ୨.୪୦ ଆମେରିକୀୟ ଡଲାର । ଏକ ୫୦% ୫୦ମି:ଲି: ସଲ୍ୟୁସନର ମୂଲ୍ୟ ସଂଯୁକ୍ତ ରାଷ୍ଟ୍ରରେ ୨.୦୧ ପାଉଣ୍ଡ ।
ବିଭିନ୍ନ ଶାଗର ତାଲିକା ଭାରତର କେତେକ ରାଜ୍ୟରେ ବିଶେଷ କରି ଓଡ଼ିଶାରେ କେତେକ ବନସ୍ପତିର ପତ୍ରକୁ ଲୋକେ ଶାଗ ବୋଲି କହିଥାନ୍ତି । ଏ ସବୁକୁ ଭାଜି, ଖରଡ଼ି କିମ୍ବା ତରକାରି ବା ସାଲାଡ଼ କରି ଖିଆଯାଏ । ଏଠାରେ କେତେକ ପ୍ରକାର ଶାଗର ସଂକ୍ଷିପ୍ତ ପରିଚୟ ଦିଆଗଲା ।
ଗଡ଼ୱାଲ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ମହ୍ୱୁବ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗଡ଼ୱାଲ ୧୬.୨୩୫୦ ଉତ୍ତର ଅକ୍ଷାଂଶ ଓ ୭୭.୭୯୫୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୫୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗଡ଼ୱାଲ ସହରର ମୋଟ ଜନସଂଖ୍ୟା ୫୧୪୨୮ ଅଟେ । ସେଥି ମଧ୍ୟରୁ ୫୧.୨୭% ଜଣ ପରୁଷ ହୋଇଥିବା ବେଳେ ୪୮.୭୩% ଜଣ ନାରୀ ଅଟନ୍ତି । ଗଡ଼ୱାଲର ସାକ୍ଷରତା ହାର ୫୭.୩୦% ଅଟେ । ଏହା ଜାତୀୟ ହାରଠାରୁ ୭.୫୪% ପ୍ରତିଶତ କମ ଅଟେ । ସେଥିରୁ ୩୪.୧୩% ପ୍ରତିଶତ ପୁରୁଷ ଓ ୨୩.୧୭% ନାରୀ ଅଟନ୍ତି । ୧୨.୭୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଗଡ଼ୱାଲର ସରକାରୀ ଭାଷା ଅଟେ ।
ଅମିତ ରୋହିଦାସ  (ଜନ୍ମ ୧୦ ମଇ ୧୯୯୩) ଜଣେ ଭାରତୀୟ ହକି ଖେଳାଳି  । ସେ ଭାରତୀୟ ହକି ଦଳରେ ଜଣେ ରକ୍ଷଣପନ୍ଥୀ  (ଡିଫେଣ୍ଡର) ଖେଳାଳି ଭାବରେ ଖେଳିଥାନ୍ତି ଓ ଭାରତୀୟ ଦଳର ଅଧିନାକତ୍ୱ ମଧ୍ୟ କରିଛନ୍ତି  । ଜୀବନୀ ଅମିତ ୧୯୯୩ ମସିହା ମଇ ୧୦ ତାରିଖରେ ସୁନ୍ଦରଗଡ଼ ଜିଲ୍ଲାର ସଉନାପରା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଗୋପାଳ ରୋହିଦାସ ଓ ମାତାଙ୍କ ନାମ ଗୋଲାପ ରୋହିଦାସ । ସେ ନିଜ ଗ୍ରାମରୁ ହକି ଖେଳ ଆରମ୍ଭ କରି, ୨୦୦୪ ମସିହାରେ ରାଉରକେଲାର ପାନପୋଷ ସ୍ପୋର୍ଟସ ହଷ୍ଟେଲରେ ଯୋଗ ଦେଇଥିଲେ । ୨୦୦୯ ମସିହାରେ ସେ ଭାରତୀୟ ଯୁବଦଳରେ ଖେଳିବାର ସୁଯୋଗ ପାଇଥିଲେ । ୨୦୧୩ ମସିହାରେ ଅନୁଷ୍ଠିତ ହୋଇଥିବା ଏସିଆ କପରେ ସେ ଭାରତୀୟ ଦଳ ପକ୍ଷରୁ ଖେଳିବା ପାଇଁ ତାଙ୍କର ଚୟନ କରାଯାଇଥିଲ । ସେହି ପ୍ରତିଯୋଗୀତାରେ ଭାରତୀୟ ଦଳ ରୌପ୍ୟ ପଦକ ହାସଲ କରିଥିଲା । କିଛିବର୍ଷ ସେ ଭାରତୀୟ ଦଳରେ ସ୍ଥାନ ପାଇ ନଥିଲେ କିନ୍ତୁ ୨୦୧୭ ମସିହାରୁ ସେ ଭାରତୀୟ ଦଳର ନିୟମିତ ସଦସ୍ୟ ଭାବରେ ଖେଳି ଆସୁଛନ୍ତି । ୨୦୨୨ ଏଫଆଇଏଜ ପ୍ରୋଲିଗରେ ସେ ଭାରତୀୟ ଦଳର ଅଧିନାୟକ ରୂପେ ଖେଳିଥିଲେ ।
ମାଙ୍ଗ୍ଲାଉର୍ ଏକ ଭାରତୀୟ ପୌର ବୋର୍ଡ଼   ଅଟେ । ଏହାର ହର୍ଦ୍ୱର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଙ୍ଗ୍ଲାଉର୍ ସହରର ମୋଟ ଜନସଂଖ୍ୟା ୪୨୭୮୨ ଅଟେ । ସେଥି ମଧ୍ୟରୁ ୫୨.୮୩% ଜଣ ପରୁଷ ହୋଇଥିବା ବେଳେ ୪୭.୧୭% ଜଣ ନାରୀ ଅଟନ୍ତି । ମାଙ୍ଗ୍ଲାଉର୍ର ସାକ୍ଷରତା ହାର ୩୬.୫୭% ଅଟେ । ଏହା ଜାତୀୟ ହାରଠାରୁ ୨୮.୨୭% ପ୍ରତିଶତ କମ ଅଟେ । ସେଥିରୁ ୨୨.୬୧% ପ୍ରତିଶତ ପୁରୁଷ ଓ ୧୩.୯୬% ନାରୀ ଅଟନ୍ତି । ୧୯.୧୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଙ୍ଗ୍ଲାଉର୍ର ସରକାରୀ ଭାଷା ଅଟେ ।
ନେଲ୍ଲିକୁପମ ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର କୁଦ୍ଦଲୋରେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନେଲ୍ଲିକୁପମ ସହରର ମୋଟ ଜନସଂଖ୍ୟା ୪୪୧୯୧ ଅଟେ । ସେଥି ମଧ୍ୟରୁ ୫୦.୧୬% ଜଣ ପରୁଷ ହୋଇଥିବା ବେଳେ ୪୯.୮୪% ଜଣ ନାରୀ ଅଟନ୍ତି । ନେଲ୍ଲିକୁପମର ସାକ୍ଷରତା ହାର ୬୮.୭୩% ଅଟେ । ଏହା ଜାତୀୟ ହାରଠାରୁ ୩.୮୯% ପ୍ରତିଶତ କମ ଅଟେ । ସେଥିରୁ ୩୮.୧୪% ପ୍ରତିଶତ ପୁରୁଷ ଓ ୩୦.୫୯% ନାରୀ ଅଟନ୍ତି । ୧୧.୨୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ନେଲ୍ଲିକୁପମର ସରକାରୀ ଭାଷା ଅଟେ ।
ଇର୍ବେସାର୍ଟାନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଆଭାପ୍ରୋ/ ) ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଓ ମଧୁମେହ ବୃକ୍‌କ ରୋଗ   ଇତ୍ୟାଦି ରୋଗମାନଙ୍କର ଚିକିତ୍ସାରେ ଦିଆଯାଏ  । ଉଚ୍ଚ ରକ୍ତଚାପ ରୋଗରେ ଏହା ଏକ ଉଚିତ ପ୍ରାରମ୍ଭିକ ଚିକିତ୍ସା । ଏହା ପାଟିରେ ଦିଆଯାଏ । ଏହାର ଅନ୍ୟ ଏକ ମିଶ୍ରିତ ସଂସ୍କରଣ ଇର୍ବେସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ ନାମରେ ମିଳେ । ଇର୍ବେସାର୍ଟାନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ, ତରଳ ଝାଡ଼ା, ଥକ୍କା ଅନୁଭନ, ଛାତି ପୋଡ଼ାଜଳା ଓ ମାଂସପେଶୀ ଯନ୍ତ୍ରଣା   ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ବୃକ୍‌କ ସମସ୍ୟା, ଅଳ୍ପ ରକ୍ତଚାପ   ଓ ଆଞ୍ଜିଓଇଡିମା ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତିକାରକ ହୁଏ ଓ ସ୍ତନ୍ୟପାନ ସମୟରେ ଏହା ଦିଆଯାଏ ନାହିଁ । ଏହା ଏକ ଆଞ୍ଜିଓଟେନସିନ ୨ ରିସେପ୍ଟର ଆଣ୍ଟାଗୋନିସ୍ଟ   ଓ ଆଞ୍ଜିଓଟେନସିନ ୨ର   ପ୍ରଭାବକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଇର୍ବେସାର୍ଟାନ ସନ ୧୯୯୦ରେ ପେଟେଣ୍ଟ ହେବା ପରେ ସନ ୧୯୯୭ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୨ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୬ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୩.୬ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୭୧ତମ ସ୍ଥାନରେ ଥଲା ।
ଆମ୍ଲୋଡିପିନ ଔଷଧ ଉଚ୍ଚ ରକ୍ତଚାପ ଓ କରୋନାରୀ ଧମନୀ ରୋଗ ଚିକିତ୍ସା ନିମନ୍ତେ ବ୍ୟବ‌ହାର ହୁଏ । ହୃତ୍‌‌ପାତ   ରୋଗରେ କ୍ୟାଲସିଅମ ଚ୍ୟାନେଲ ବ୍ଲକିର ଦିଆଯାଏ ନାହିଁ; ଆଞ୍ଜିନା ସମ୍ପର୍କୀୟ ଯନ୍ତ୍ରଣା ଓ ଉଚ୍ଚ ରକ୍ତଚାପ ନିମନ୍ତେ ଅନ୍ୟ କୌଣସି ଔଷଧ ଯଥେଷ୍ଟ ନ ହେଲେ ଆମ୍ଲୋଡିପିନ ଦିଆଯାଇପାରେ । ଆମ୍ଲୋଡିପିନ ପାଟିରେ ଦିଆଯାଏ ଓ ଏହାର ପ୍ରଭାବ ଅତି କମରେ ଗୋଟିଏ ଦିନ ରହେ । ଏହାର ପାର୍ଶ୍ୱ ପ୍ରତିକ୍ରିୟା: ଇଡିମା  , ଥକ୍କାଣ  , ଉଦର ଯନ୍ତ୍ରଣା  , ଓ ଅଇ . ସାଂଘାତିକ ପାର୍ଶ୍ୱ ପ୍ରତିକ୍ରିୟା: ନିମ୍ନ ରକ୍ତଚାପ ବା ହୃଦ୍‌ଘାତ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହି ଔଷଧର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ବୃଦ୍ଧ ଲୋକ ଓ ଯକୃତ ରୋଗଙ୍କୁ ଅଳ୍ପ ମାତ୍ରାର ଆମ୍ଲୋଡିପିନ ଦିଆଯାଏ । ଡାଇହାଇଡ୍ରୋପାଇରିଡିନ ଟାଇପର କ୍ୟଲସିଅମ ଚ୍ୟାନେଲ ବ୍ଲକର ମଧ୍ୟରୁ ଆମ୍ଲୋଡିପିନ ଗୋଟିଏ । ଆଂଶିକ ଭାବରେ ଏହା ଧମନୀ ସ୍ପୀତ କରି   କାମ କରେ । ଆମ୍ଲୋଡିପିନ ସନ ୧୯୮୬ରେ ପେଟେଣ୍ଟ ହେବାପରେ ସନ ୧୯୯୦ରେ ବିକ୍ରୟ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ଦୈନିକ ହୋଲସେଲ ମୂଲ୍ୟ ବିକାଶଶୀଳ ଦେଶରେ ୦.୦୦୩ରୁ ୦.୦୪୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଏହି ଔଷଧ ଖର୍ଚ୍ଚ ପ୍ରାୟ ୨୫ ଡଲାର ।
ବ୍ୟୁପ୍ରୋପିଅନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ୱେଲବୁଟ୍ରିନ ଓ ଜାଇବାନ/ ) ଏକ ଔଷଧ   ଯାହା ଅବସାଦରୋଧୀ   ଓ ଧୂମ୍ରପାନ ବନ୍ଦ କରିବା   ଚିକିତ୍ସାରେ ପ୍ରୟୋଗ କରାଯାଏ  । ଏହା ସ୍ୱୟଂ ଏକ ଅବସାଦରୋଧୀ ଔଷଧ ଓ ପ୍ରଥମ ଧାଡ଼ିର ଏସଏସଆରସି ଅବସାଦରୋଧୀ   ଔଷଧ କାମ ନ‌କଲେ ଏହାକୁ ତା ସାଥିରେ ଦିଆଯାଏ । ଏହା ବଟିକା ଆକାରରେ ଦିଆଯାଏ ଓ ଅଧିକାଂଶ ଦେଶମାନଙ୍କରେ ପ୍ରେସକ୍ରିପସନରେ ମିଳେ । ବ୍ୟୁପ୍ରୋପିଅନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଷ୍କ ପାଟି, ନିଦ୍ରା ସମସ୍ୟା, ମୁଣ୍ଡ ବିନ୍ଧା ଓ ଉତ୍ତେଜନା ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଅଧିକ ବାତ ବା ସିଜର ସଙ୍କଟ   ଓ ଆତ୍ମହତ୍ୟା ପ୍ରବଣତା ହୋଇପାରେ । ବାତ ସଙ୍କଟ ଯୋଗୁ ଏହାକୁ ମାର୍କେଟରୁ ପ୍ରତ୍ୟାହୃତ କରାଯାଇଥିଲା ଓ ପରେ ଏହାର ମାତ୍ରା କମ୍ କରିବା ପରେ ପୁନର୍ବାର ଆସିଲା । ଅନ୍ୟ ଅବସାଦରୋଧୀ ଔଷଧ ଭଳି ଏହାର ଯୌନ   ଓ ନିଦ୍ରାଳୁ ଭାବ   ହୁଏ ନାହିଁ କିନ୍ତୁ ଓଜନ ହ୍ରାସ   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ବ୍ୟୁପ୍ରୋପିଅନ କେତେକ ଭିନ୍ନ ଭିନ୍ନ ଜୈବିକ ଟାର୍ଗେଟକୁ   ପ୍ରଭାବିତ କରି କାର୍ଯ୍ୟକ୍ଷମ ହୁଏ । ଏହା ଏକ ନରଏପିନେଫ୍ରିନ-ଡୋପାମିନ ରିଅପଟେକ ଇନହିବିଟର   - /   ଓ ନିକୋଟିନିକ ରିସେପ୍ଟର ଆଣ୍ଟାଗୋନିସ୍ଟ   । ଏହା ଏକ ପ୍ରକାର ଅସ୍ୱାଭାବିକ ଅବସାଦରୋଧୀ   ଔଷଧ ଓ ଅନ୍ୟମାନଙ୍କଠାରୁ ପୃଥକ୍ । ରାସାୟନ ଅନୁସାରେ ବ୍ୟୁପ୍ରୋପିଅନ ଏକ ଆମିନୋକିଟୋନ   ଯାହା ଫେନିଥିଲାମିନ   ଭଳି ଏକ ସବସ୍ଟିଚ୍ୟୁଟେଡ କାଥିନୋନ  ( : ) ଶ୍ରେଣୀର   ଔଷଧ  । ବ୍ୟୁପ୍ରୋପିଅନ ପ୍ରଥମେ ନରିମନ ମେହଟା   ପ୍ରସ୍ତୁତ କରିଥିଲେ ଓ ସନ ୧୯୭୪ରେ ବୁରୋଜ ୱେଲକମ   ପେଟେଣ୍ଟ କରିଥିଲେ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୫ରେ ପ୍ରଥମେ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ସନ ୨୦୦୦ରେ ଏହାର ବ୍ୟୁପ୍ରୋପିଅନ ନାମ ରଖିବା ପୂର୍ବରୁ ଏହାର ନାମ ପ୍ରଥମେ ଆମ୍ଫେବୁଟାମୋନ ରଖାଯାଇଥିଲା । ସନ ୨୦୧୮ରେ ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ୦.୫୦ ଡଲାରରୁ କମ୍ ଥିଲା । ସନ ୨୦୧୬ରେ ଏହାର ୨୨୩ ନିୟୁତ ପ୍ରେସକ୍ରିପସନ ହୋଇ ୨୮ତମ ସର୍ବାଧିକ ପ୍ରେକ୍ରିପସନର ମାନ୍ୟତା ଲାଭ କରିଥିଲା ।
କାସପୋଫଙ୍ଗିନ, ବେପାର ନାମ କ୍ୟାନସିଡାସ୍, ହେଉଛି ଏକ ଔଷଧ ଯାହାକି କ୍ୟାଣ୍ଡିଡିଆସିସ୍ ଏବଂ ଆସ୍ପର୍ଗିଲୋସିସ୍ ଭଳି କବକ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । କମ୍ ନିଉଟ୍ରୋଫିଲ୍ ଥିବା ଲୋକଙ୍କଠାରେ ଏହା ବ୍ୟବହୃତ ହୋଇପାରେ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଜ୍ୱର, ଯକୃତ ସମସ୍ୟା ଏବଂ କମ୍ ପୋଟାସିୟମ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ଏବଂ ଷ୍ଟିଭେନ୍ସ-ଜନସନ ସିଣ୍ଡ୍ରୋମ ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଲିପୋପେପ୍ଟାଇଡ୍ ଏବଂ ଇକିନୋକାଣ୍ଡିନ୍ ଶ୍ରେଣୀର ଏକ କବକରୋଧୀ ଔଷଧ । ଏହା କବକର କୋଷ କାନ୍ଥରେ ହସ୍ତକ୍ଷେପ କରି କାର୍ଯ୍ୟ କରେ । ୨୦୦୧ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏହାର ମୂଲ୍ୟ ୨୦୨୧ ସୁଦ୍ଧା ପ୍ରାୟ   ୫୦ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣ ପ୍ରାୟ ୬୦0 ଡଲାର ଅଟେ।
ମାରାଭାଇରୋକ, ସେଲଜେଣ୍ଟ୍ରି ଏବଂ ସେଲସେଣ୍ଟ୍ରି ବ୍ରାଣ୍ଡ ଏହାର ଦୁଇଟି ବେପାର ନାମ, ହେଉଛି ଏକ ଆଣ୍ଟିରେଟ୍ରୋଭାଇରାଲ ଔଷଧ ଯାହା ଏଚ୍‌ଆଇଭି/ଏଡସ୍‌ର ଚିକିତ୍ସା ତଥା ପ୍ରତିଷେଧ ପାଇଁ ବ୍ୟବହୃତ ହୁଏ। । ସାଧାରଣତଃ ଏହା ପ୍ରାରମ୍ଭିକ ଚିକିତ୍ସା ନୁହେଁ, କେବଳ ସିସିଆର୫ ଟ୍ରପିଜ୍ମ  ( 5) ଥିବା କ୍ଷେତ୍ରରେ ଏହା ଦିଆଯାଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ଜ୍ୱର, ରାସ ଏବଂ ଉପର ଶ୍ୱାସନଳୀ ସଂକ୍ରମଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଟୋଇମ୍ୟୁନ ଡିଜିଜ, ଆଲର୍ଜି ପ୍ରତିକ୍ରିୟା, ଆଭାସ୍କୁଲାର ନେକ୍ରୋସିସ୍ ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ଏହା ବ୍ୟବହାର କରିବାକୁ ସାଧାରଣତଃ ସୁପାରିଶ କରାଯାଏ ନାହିଁ । ଗୁରୁତ୍ୱପୂର୍ଣ୍ଣ ବୃକ୍‌କ ସମସ୍ୟା ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ଏକ ସିସିଆର୫  ( 5) ରିସେପ୍ଟର ଆଣ୍ଟାଗୋନିଷ୍ଟରେ ଏବଂ ଏଚ୍.ଆଇ.ଭିକୁ ଜୀବକୋଷ ଭିତରକୁ ପ୍ରବେଶ ନ କରେଇ କାର୍ଯ୍ୟକ୍ଷମ ହୁଏ  । ୨୦୦୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମାରାଭାଇରୋକ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହା ପିଛା ପ୍ରତି ମାସରେ ୫୨୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୧୫୦୦ ଡଲାର ଅଟେ ।
ଦାଣ୍ଡି ବେଳାଭୂମି ହେଉଛି ଗୁଜରାଟର ଦାଣ୍ଡି ଗ୍ରାମରେ ଅବସ୍ଥିତ ଏକ ପ୍ରମୁଖ ବେଳାଭୂମି । ଆରବ ସାଗରର ସବୁଠାରୁ ସ୍ୱଚ୍ଛ ବେଳାଭୂମି ମଧ୍ୟରୁ ଦାଣ୍ଡି ବେଳାଭୂମି ଅନ୍ୟତମ । ମହାତ୍ମା ଗାନ୍ଧୀ ସାବରମତୀ ଆଶ୍ରମ  (ଅହମ୍ମଦାବାଦ)ରୁ ଦାଣ୍ଡି ପର୍ଯ୍ୟନ୍ତ ଲବଣ ସତ୍ୟାଗ୍ରହର ନେତୃତ୍ୱ ନେଇଥିବାରୁ ଦାଣ୍ଡି ବେଳାଭୂମି ଐତିହାସିକ ଭାବରେ ପ୍ରତିଷ୍ଠିତ  । ଏହି ସମୁଦ୍ର କୂଳରେ ମହାତ୍ମା ଗାନ୍ଧୀ ଲବଣ ସତ୍ୟାଗ୍ରହ ପରେ ବ୍ରିଟିଶମାନଙ୍କର ଲବଣ ଟିକସ ନିୟମ ଭାଙ୍ଗ କରିଥିଲେ । ଗାନ୍ଧୀଙ୍କ ସ୍ମାରକୀ ଭାରତର ଇତିହାସରେ ଦାଣ୍ଡି ବେଳାଭୂମିର ମହତ୍ତ୍ୱକୁ ସୂଚାଇବା ଉର୍ଦ୍ଦେଶ୍ୟରେ ମହାତ୍ମା ଗାନ୍ଧୀଙ୍କ ଦୁଇଟି ସ୍ମାରକୀ ଦାଣ୍ଡି ବେଳାଭୂମିରେ ସ୍ଥାପନ କରାଯାଇଅଛି । ଗୋଟିଏ ସ୍ମାରକୀ ଗାନ୍ଧୀଙ୍କ ଲବଣ ନିୟମ ଭାଙ୍ଗିବା ସଫଳତାକୁ ସ୍ମରଣ କରୁଥିବା ଇଣ୍ଡିଆ ଗେଟ ପରି ଅନ୍ୟ ଏକ ସ୍ମାରକୀ ହେଉଛି ଲୁଣିଆ କାଦୁଅ ଧରିଥିବା ଗାନ୍ଧୀଙ୍କ ପ୍ରତିମୂର୍ତ୍ତି ।
ଡାପାଗ୍ଲିଫ୍ଲୋଜିନ, ଏକ ବିକ୍ରୟ ନାମ ଫାର୍ସିଗା, ଏକ ଔଷଧ ଯାହା ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ହୃଦ୍‌ପାତରେ ମଧ୍ୟ ବ୍ୟବହୃତ ହୁଏ  ଟାଇପ୍ -୧ ମଧୁମେହରେ , ଏହାକୁ ଇନସୁଲିନ ସହିତ ବ୍ୟବହାର କରାଯାଇପାରେ  ଏହାକୁ ଦିନକୁ ଥରେ ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୂତ୍ରାଙ୍ଗ ସଂକ୍ରମଣ, କବକ ସଂକ୍ରମଣ, ପରିସ୍ରାର ବୃଦ୍ଧି, ଅଇ ଏବଂ କୋଷ୍ଠକାଠିନ୍ୟ ଅନ୍ତର୍ଭୁକ୍ତ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା ଅନ୍ତର୍ଭୁକ୍ତ ହୋଇପାରେ, ବିଶେଷତଃ ଯେତେବେଳେ ଅନ୍ୟ ମଧୁମେହ ଔଷଧ ସ‌ହିତ ଦିଆଯାଏ, ନିମ୍ନ ରକ୍ତଚାପ, ଫୋରନିଅର ଗାଙ୍ଗ୍ରିନ, ଆଲର୍ଜି ପ୍ରତିକ୍ରିୟା ଏବଂ ମଧୁମେହିକ କିଟୋଏସିଡୋସିସ ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ କରାଇବାରେ ବ୍ୟବହାର ସୁପାରିଶ କରାଯାଏ ନାହିଁ  ଏହା ଗ୍ଲିଫ୍ଲୋଜିନ  (ଏସଜିଏଲଟି ୨ ଇନହିବିଟର) ଶ୍ରେଣୀର ଏକ ଔଷଧ ଅଟେ  ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଏହି ଔଷଧ ୨୦୧୪ ମସିହାରେ ଅନୁମୋଦିତ ହୋଇଥିଲା। ୨୦୨୦ ମସିହା ସୁଦ୍ଧା ଏହା ପିଛା ମାସକୁ ପ୍ରାୟ ୫୦୦ ଡଲାର ଖର୍ଚ୍ଚ ହୁଏ। ଯୁକ୍ତରାଜ୍ୟରେ ଏନଏଚଏସର ମୂଲ୍ୟ ପ୍ରାୟ ୪୦ ପାଉଣ୍ଡ  ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୫୯ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ହୋଇଥିଲା ।
ଗୀତାୟା ପୁରୁଷୋତ୍ତମ ଯୋଗଃ  "ଓଁ ଅଜ୍ଞାନ ତିମିରାନ୍ଧସ୍ଯ ଜ୍ଞାନାଞ୍ଜନ ଶଳାକୟା ଚକ୍ଷୁରୁନ୍ମୀଳିତଂ ଯେନ ତସ୍ମୈ ଶ୍ରୀଗୁରବେ ନମଃ" ଶ୍ରୀଚୈତନ୍ଯ ମନୋ{ଭୀଷ୍ମ ସ୍ଥାପିତଂ ଯେନ ଭୂତଳେ ସ୍ୱୟଂ ରୂପଃ କଦା ମହ୍ଯଂ ଦଦାତିସ୍ପ ପଦାନ୍ତିକମ୍" ମୁଁ ଯେଉଁ ଅନ୍ଧକାର- ଅଜ୍ଞାନାନ୍ଧକାର ମଧ୍ଯରେ ଜନ୍ମ ହୋଇଥିଲି ଏବଂ ମୋର ଗୁରୁ ଜ୍ଞାନାଲୋକଦ୍ୱାରା ମୋର ଚକ୍ଷୁ ଖୋଲିଦେଲେ ମୁଁ ତାଙ୍କୁ ମୋର ଭକ୍ତିପୁତ ପ୍ରଣାମ ଜଣାଉଛି ଉପକ୍ରମ କାଳର କୁଟିଳ ବତିରେ ଏବେ  'ଶ୍ରୀମଦ୍ ଭଗବତଗୀତା'  ଆମ ଶିକ୍ଷିତଙ୍କ ମୁଖରେ  'ଭାଗବତ୍ ଗୀତା'  ହୋଇପାରିଛି ଶ୍ରୀମଦ୍ ଭଗବତ୍ ଗୀତା ସମଗ୍ର ବିଶ୍ୱର ଅବିନଶ୍ୱର ତଥ୍ୟପୂର୍ଣ୍ଣ ଗ୍ରନ୍ଥ  ସମସ୍ତ ମାନବ ଜାତିର ଚିରକାମ୍ଯ ମଙ୍ଗଳ ବିଧାନ ନିମନ୍ତେ ଗୀତାର ଶ୍ଳୋକ ସମୂହ ଏକ ଆଧ୍ଯାତ୍ମିକ ରତ୍ନଭଣ୍ଡାର କହିଲେ ଅତ୍ଯୁକ୍ତି ହେବନାହିଁ  ଶ୍ରୀମଦ୍ ଭାଗବତଗୀତାର ଶୈଳୀ ଅତ୍ଯନ୍ତ ସରଳ, ସରସ ସୁକୋମଳ ଓ ସୁମଧୁର ଅଟେ ବେଦ ଉପନିଷଦ, ଧର୍ମଶାସ୍ତ୍ରଗୁଡିକରେ ଯାହା ଅତ୍ଯନ୍ତ ଦରୁହଭାବରେ ବର୍ଣ୍ଣିତ ହୋଇଛି ତାହା ଗୀତାରେ ଅତି ସୁଗମ ଓ ସୁବୋଧ ଭାଷାରେ ଶ୍ରୀକୃଷ୍ଣାର୍ଜୁନ ସମ୍ବାଦ ରୂପେ ଅତି ଋଚୋକଭାବେ ଚିତ୍ରିତ ହୋଇଛି ଗୀତାର ଅଧ୍ଯୟନଦ୍ୱାରା ହିଁ ଲୌକିକ ଓ ପରଲୌକିକ ସମସ୍ତ ବିଷୟରେ ଜ୍ଞାନ ମିଳିଥାଏ ଗୀତାର ଅଧ୍ଯୟନ ପରେ ଅନ୍ଯ କୌଣସି ଶାସ୍ତ୍ରର ପଠନ ଅନ୍ଯାବଶ୍ଯକ ବୋଲି କୁହାଯାଇଛି  ଗୀତା ସୁଗୀତା କର୍ତ୍ତବ୍ୟ କିମନ୍ଯୈଃ ଶାସ୍ତ୍ର ବିସ୍ତରୈଃ । ଯା ସ୍ୱୟଂ ପଦ୍ମନାଭସ୍ୟ ମୁଖ ପଦ୍ମାଦ୍ ବିନିଃସୃତା । ଯେଉଁଠାରେ ଗୋଟିଏ ସ୍ଥଳରେ ଆତ୍ମା, ପରମାତ୍ମା, ସ୍ୱର୍ଗ ଓ ମୋକ୍ଷର ଅମୃତମୟ ଜ୍ଞାନ ଗଧିତ ହୋଇଛି, ସେହି ଗ୍ରନ୍ଥର ନାମ ହେଉଛି ଗୀତା । ଗୀତାରେ କ୍ୱଚିତ୍ କର୍ମଯୋଗ, କ୍ୱଚିତ୍ ଜ୍ଞାନ ଯୋଗ, ଭକ୍ତିଯୋଗ, ଅନ୍ୟତ୍ର ସାଂଖ୍ୟଯୋଗ, ଓ କେଉଁଠି ପୁଣି ସମତ୍ୱ ଯୋଗ ବିଦ୍ୱାନମାନଙ୍କୁ ମାନସ ପଠନକୁ ଅନୁରଞ୍ଜନ କରିଥାଏ । ୨  ଗୀତା ଏକ ସ୍ବତନ୍ତ୍ର ଗ୍ରନ୍ଥ ନୁହେଁ, ଏହା ମହାଭାରତରେ ଅଂଶବିଶେଷ: ଶ୍ରୀମଦ୍‌ଭଗବତ୍ ଗୀତା ସ୍ୱତନ୍ତ୍ର ଗ୍ରନ୍ଥ ନୁହେଁ ମହାଭାରତର ଅଠର ଗୋଟି ପର୍ବମଧ୍ୟରୁ ନବମ ପର୍ବ ହେଉଛି ଭୀଷ୍ମପର୍ବ । ତା ରି ଭିତରେ ଗୀତାର ସମସ୍ତ ଅଠରଟି ଅଧ୍ୟାୟ ରହିଅଛି। ତେଣୁ, ଗୀତା ଗୋଟିଏ ସ୍ବତନ୍ତ୍ର ଗ୍ରନ୍ଥ ନୁହେଁ। ସଂସ୍କୃତ ମହାଭାରତରେ ଏହା ଗୋଟିଏ ଅଂଶମାତ୍ର। ୩  ମହାଭାରତରେ ଥିବା ବିଭିନ୍ନ ଗୀତା: ସାଧାରଣତଃ ଗୀତା କହିଲେ  ଶ୍ରୀମଦ୍ ଭଗବଦ୍ ଗୀତା କୁ ହିଁ ବୁଝାଯାଏ। କିନ୍ତୁ ସଂସ୍କୃତରେ ଅସଂଖ୍ୟ ଗୀତା ରହିଅଛି। ସଂସ୍କୃତ ମହାଭାରତରେ ୧୮ ଗୋଟି ପର୍ବ, ଖଣ୍ଡ ବା ବିଭାଗ ରହିଛି। ତା  ଭିତରେ ଶ୍ରୀମଦ୍ ଭଗବଦ୍ ଗୀତା ଛଡ଼ା ଆହୁରି ୧୫ ଗୋଟି ଗୀତା ରହିଛି ବୋଲି ପଣ୍ଡିତମାନେ ଦେଖାଇଛନ୍ତ ।
କନ୍ୟା ଭ୍ରୁଣ ହତ୍ୟା କନ୍ୟା ଭ୍ରୁଣ ହତ୍ୟା ହେଉଛି, ଯେତେବେଳେ ଜଣେ ମହିଳା ଗର୍ଭବତୀ ଥାଏ ସେତେବେଳେ ତା ପେଟରେ ଥିବା ଭ୍ରୁଣଟି ଶିଶୁ କନ୍ୟା ବୋଲି ଜାଣି ତା ର ହତ୍ୟା କରାଯାଇଥାଏ । ଯାହାକୁ କନ୍ୟା ଭ୍ରୁଣ ହତ୍ୟା ବୋଲି କୁହାଯାଏ । ଏହାର ମାତ୍ରା ଏବେ ସାରା ଦେଶରେ ବଢ଼ି ଚାଲିଥିବା ବେଳେ ଗ୍ରାମାଞ୍ଚଳରେ ଏହା ମାତ୍ରା ଅଧିକ ଦେଖିବାକୁ ମିଳୁଛି । ଝିଅକୁ ବୋଝ ବୋଲି ଭାବି ସେମାନେ ଏଭଳି କାମ କରୁଥିବା ଜଣା ପଡ଼ିଛି । ଦିନକୁ ଦିନ ଦେଶରେ ଝିଅମାନଙ୍କ ସଂଖ୍ୟା କମୁଥିବା ବେଳେ ପୁଅମାନଙ୍କ ସଂଖ୍ୟା ବଢ଼ିବାରେ ଲାଗିଛି । ପୁଅ ବଡ଼ ହୋଇ ମାତା-ପିତାଙ୍କୁ ପୋଷିବ ଏବଂ ଝିଅ ବଡ଼ ହୋଇ ଅଧିକ ଅର୍ଥ ନେଇ ଶାଶୁ ଘରକୁ ଯିବ ବୋଲି କିଛି ଲୋକ ଭାବିବା ସହ କନ୍ୟା ଭ୍ରୁଣ ହତ୍ୟା ଭଳି ଅପରାଧ କରିବାକୁ ପଛାଉ ନାହାନ୍ତି । କାରଣ କନ୍ୟା ଭ୍ରୁଣ ହତ୍ୟାର ବିଭିନ୍ନ କାରଣ ରହିଛି, ଯେମିତିକି ସମାଜରେ ଥିବା ଯୌତୁକ ପ୍ରଥା । ବିବାହ ସମୟରେ ଝିଅର ବାପ ଘର ତରଫରୁ ଦିଆ ଯାଉଥିବା ଯୌତୁକ ପ୍ରଥା ପାଇଁ କିଛି ଲୋକ ଝିଅ ଜନ୍ମ କରିବାକୁ ଚାହୁଁ ନାହାନ୍ତି । କିନ୍ତୁ ସମାଜରେ ପୁଅମାନଙ୍କ ପାଇଁ ସେଭଳି କିଛି ପ୍ରଥା ନଥିବାରୁ ପ୍ରାୟ ସମସ୍ତେ ପୁତ୍ର ସନ୍ତାନ ଆଶା କରୁଛନ୍ତି । ଯାହାଦ୍ୱାରା ସେମାନଙ୍କ ପରିବାରର ଆର୍ଥିକ ଅବସ୍ଥା ସ୍ୱଚ୍ଛଳ ହେବା ସହ ଶେଷ ସମୟରେ ସେମାନେ ସେବା ପାଇ ପାରିବେ । ସୃଷ୍ଟି ୧୯୯୦ମସିହାରୁ କନ୍ୟା ଭ୍ରୁଣ ହତ୍ୟା ଭଳି ସମସ୍ୟା ସୃଷ୍ଟି ହୋଇଛି । ୧୯୯୦ ଅଲଟ୍ରାସାଉଣ୍ଡ ଯନ୍ତ୍ରର ବ୍ୟବହାର ହେବା ପରେ ସବୁ ଲୋକମାନେ ପିଲା ଜନ୍ମ ହେବା ପୂର୍ବରୁ ତାହା ପୁଅ କି ଝିଅ ପରୀକ୍ଷା କରି ଜାଣି ଦେବାରୁ ଏହି ଭଳି ସମସ୍ୟା ଆରମ୍ଭ ହୋଇଥିଲା । ସୁଲଭ ମୁଲ୍ୟରେ ଏହି ପରୀକ୍ଷା କରାଯାଉଥିବା ବେଳେ ଗ୍ରାମାଞ୍ଚଳର ଲୋକମାନେ ମଧ୍ୟ ଏହାର ଲାଭ ଉଠାଇବା ସହ କନ୍ୟା ଭ୍ରୁଣ ହତ୍ୟା ଭଳି ଅପରାଧ କରିବାକୁ ପଛାଉନଥିଲେ । ଗର୍ଭବତୀ ମହିଳାଙ୍କର ଭ୍ରୁଣ ଚିହ୍ନଟ ୧୨ ସପ୍ତାହ ମଧ୍ୟରେ ହିଁ କରାଯାଉଥିଲା । କାରଣ ୧୨ ସପ୍ତାହ ମଧ୍ୟରେ ତା ହା ପୁଅ କି ଝିଅ ସ୍ପଷ୍ଟ ଜଣା ପଡ଼ୁଥିଲା । ୧୯୮୦ ମସିହାରେ ଭାରତର ପ୍ରମୂଖ ସହରମାନଙ୍କରେ ଅଲଟ୍ରାସାଉଣ୍ଡ ଯନ୍ତ୍ରର ବ୍ୟବହାର କରାଯାଉଥିବା ବେଳେ ୧୯୯୦ମସିହା ବେଳକୁ ଏହା ଗ୍ରାମାଞ୍ଚଳକୁ ପ୍ରସାରିତ ହୋଇଥିଲା । କରାଯାଇଥିବା ଗବେଷଣାରୁ ୧୯୯୦ ମସିହା ପରଠାରୁ ପ୍ରାୟ ୧୦ଲକ୍ଷ କନ୍ୟା ଭ୍ରୁଣକୁ ବେଆଇନ ଭାବରେ ହତ୍ୟା କରାଯାଇଛି । ଏହା ସହ ଦେଶରେ ପ୍ରାୟ ପ୍ରତି ବର୍ଷ ୧ଲକ୍ଷ ମହିଳା ତାଙ୍କ ପେଟରେ ଥିବା ଭ୍ରୁଣ କନ୍ୟା ବୋଲି ଜାଣି ଗର୍ଭପାତ କରାଉଥିବା ଜଣା ପଡ଼ିଛି । ଆଇନ୍‌ କନ୍ୟା ଭ୍ରୁଣ ହତ୍ୟା ଭଳି ଅପରାଦକୁ ରୋକିବା ପାଇଁ ଭାରତରେ ଅନେକ ଆଇନ ପ୍ରଣୟନ କରାଯାଇଛି । ଯେମିତି କି ଯୌତୁକ ନିଷେଧ ଅଧିନିୟମ ୧୯୬୧,ହିନ୍ଦୁ ବିବାହ ଅଧିନିୟମ ୧୯୫୫, ହିନ୍ଦୁ ଗ୍ରହଣ ଏବଂ ରକ୍ଷଣବେକ୍ଷଣ ଅଧିନିୟମ ୧୯୫୬, ସମାନ ପାରିଶ୍ରମିକ ଅଧିିନିୟମ ୧୯୭୬, ଅଲଟ୍ରାସାଉଣ୍ଡ ପରୀକ୍ଷା ଉପରେ ପ୍ରତିବନ୍ଧକ ୧୯୯୬ ଇତ୍ୟାଦି ।
ରବିନାରାୟଣ ପାଣିଗ୍ରାହୀ  (ଜନ୍ମ: ୧ ମାର୍ଚ୍ଚ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରବିନାରାୟଣ ପାଣିଗ୍ରାହୀ ୧୯୫୮ ମସିହାର ମାର୍ଚ୍ଚ ୧ ତାରିଖର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳଚଳ ପାଣିଗ୍ରାହୀ ଓ ପତ୍ନୀଙ୍କ ନାମ ବ୍ରଜଶ୍ୱରୀ ପାଣିଗ୍ରାହୀ । ରାଜନୈତିକ ଜୀବନ ରବିନାରାୟଣ ପାଣିଗ୍ରାହୀ ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ପ୍ରିୟଙ୍କା ମହାପାତ୍ର ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ୧୯୯୩ ମସିହାରେ ପଥର ଖସୁଚି ବଡ଼ ଦେଉଳୁ ଚଳଚ୍ଚିତ୍ର ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ଓ ପରିବାର ପ୍ରିୟାଙ୍କ ଓଡ଼ିଆ ନିର୍ଦ୍ଦେଶକ ଦେବୁ ପଟ୍ଟନାୟକଙ୍କୁ ବିବାହ କରିଥିଲେ । ତାଙ୍କ ଦେଢ଼ଶୁର ହର ପଟ୍ଟନାୟକ ଜଣେ ଜଣାଶୁଣା ଓଡ଼ିଆ ଅଭିନେତା ତଥା ନିର୍ଦ୍ଦେଶକ ଥିଲେ । ଅଭିନୟ ଜୀବନ ପ୍ରିୟାଙ୍କା ୧୯୯୩ ମସିହାରେ ପଥର ଖସୁଚି ବଡ଼ ଦେଉଳୁ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ସୁନା ଭାଉଜ, ଭାଇ ହେଲା ଭଗାରୀ, ରାଖିଲେ ଶିବ ମାରିବ କିଏ, ଜୀବନ ଧାରା, ସୁହାଗ ସିନ୍ଦୂର, ପୁଅ ମୋର ଭୋଳା ଶଙ୍କର, ନୀଳ ମାଷ୍ଟରାଣୀ, ଯଶୋଦା, ସ୍ତ୍ରୀ, କାଳଚକ୍ର, ବାବୁ ପର୍ଶୁରାମ, କାଶିଆ କପିଳା, ସମୟ ଚକରେ ସଂସାର ରଥ ଆଦି ଚଳଚ୍ଚିତ୍ରରେ ନୟିକା, ସ‌ହ-ଅଭିନେତ୍ରୀ ଆଦି ଭୂମିକାରେ ଅଭିନୟ କରିଥିଲେ । ଏହାପରେ ସେ ଅନେକ ଚଳଚ୍ଚିତ୍ରରେ ହାସ୍ୟ ଅଭିନେତ୍ରୀ, ଚରିତ୍ର ଅଭିନେତ୍ରୀ ଆଦି ଭୂମିକାରେ ଅଭିନୟ କରିଥିଲେ ।
ବିପ୍ଲବ ଚାଟାର୍ଜୀ  (ଜନ୍ମ: ୮ ଜୁଲାଇ ୧୯୪୭) ଜଣେ ଭାରତୀୟ ଅଭିନେତା ତଥା ଦୂରଦର୍ଶନ ଓ କଥାଚିତ୍ର ନିର୍ଦ୍ଦେଶକ  । ସେ ଅଭିନୟ ଜୀବନ ସହିତ ରାଜନୀତିରେ ମଧ୍ୟ ଜଡ଼ିତ ଥିଲେ । ପେଷା ବିପ୍ଲବ ୧୯୭୦ ମସିହାରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ପ୍ରତିଧ୍ୱନି, ଯାହାର ନିର୍ଦ୍ଦେଶନା ଦେଇଥିଲେ ସତ୍ୟଜିତ ରାୟ । ବଙ୍ଗଳା କଥାଚିତ୍ର ଜଗତରେ ଖଳନାୟକ ଚରିତ୍ର ପାଇଁ ସେ ଜଣାଶୁଣା । ରାଜନୀତି ଓ ସମାଜସେବା ଅଭିନୟ ଜଗତ ବ୍ୟତୀତ ସେ ସମାଜ ସେବା ତଥା ରାଜନୀତିରେ ମଧ୍ୟ ସକ୍ରିୟ । ୧୯୯୮ ମସିହରେ, ସେ ରାସବିହାରୀ ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ୨୦୦୬ ମସିହାରେ ଅଲିପୁର ନିର୍ବାଚନ ମଣ୍ଡଳୀରୁ ବିଧାନ ସଭା ନିର୍ବାଚନ ପାଇଁ ପ୍ରାର୍ଥୀ ହୋଇଥିଲେ । ଅଭିନୀତ କଥାଚିତ୍ର ରାଜର୍ କିଟି  (୨୦୦) ଅସୁର  (୨୦୨୦) ପ୍ରାଣ୍ ବନ୍ଧୁରେ  (୨୦୧୯) ଚାମ୍ପ୍  (୨୦୧୭) ଏଇ ତ ଜୀବନ  (୨୦୧୭) ରକ୍ତ  (୨୦୧୬) ନିର୍ଭୟ  (୨୦୧୩) ମିସେସ୍ ସେନ୍  (୨୦୧୩) ଉଲ୍ଲାସ  (୨୦୧୨) ଅସ୍ତ୍ର  (୨୦୧୨) କିଶୋର କନିଆ  (୨୦୧୨) ଖୋକାବାବୁ  (୨୦୧୨) ତିନ୍ ୟାରି କଥା  (୨୦୧୨) ଗୋସୈନବାଗନେର୍ ଭୁତ୍  (୨୦୧୧) ତେନିଦା  (୨୦୧୧) ଶତ୍ରୁ  (୨୦୧୧) ରୟାଲ୍ ବେଙ୍ଗଲ୍ ରହସ୍ୟ  (୨୦୧୧) ୱାଣ୍ଟେଡ୍  (୨୦୧୦) ବଙ୍ଗାଲ ଘୋଟି ଫଟାଫଟି  ମୁକ୍ତିଲାଭ କରିନାହିଁ   (୨୦୦୯) ମାଗ୍ନୋ ମୈନାକ୍  (୨୦୦୯) ସେଦିନ ଦୁଜନେ  (୨୦୦୮) ମାଣିକ ଏକ ମୁଟୋ ଛବି ତୁଲକାଲାମ  ୨୦୦୭   କୈଲାଶେ କେଲେଙ୍କାରୀ  (୨୦୦୭) ଜରା ବ୍ରିଷ୍ଟିତେ ଭିଜେଛିଲୋ  (୨୦୦୭) ରେଫ୍ୟୁଜୀ  (୨୦୦୬) ଅଗ୍ନିପଥ  (୨୦୦୫) ପରିନୀତା  (୨୦୦୫) ରାଜମହଲ  (୨୦୦୫) ପାରିବାର  (୨୦୦୪) ସ୍ୱପ୍ନ ଦେଖା ରାଜକନ୍ୟା  (୨୦୦୪) ପାତାଲଘର  (୨୦୦୩) ମନର୍ ମାଝେ ତୁମି  (୨୦୦୩) ଦେଖା  (୨୦୦୧) ଜୀବନ୍ ନିୟେ ଖେଲା  (୧୯୯୯) ଲାଲ୍ ଦର୍ଜା  (୧୯୯୭) ଫିରିୟେ ଦାଓ  (୧୯୯୪) ରକ୍ତେ ଲେଖା  (୧୯୯୨) ଇଷ୍ଟ ବେଙ୍ଗାଲର୍ ଚେଲେ  (୧୯୮୯) ବାଘ୍ ବାହାଦୂର୍  ୧୯୮୯   (ହିନ୍ଦୀ) ହିରେର୍ ଶିକଲ୍  (୧୯୮୮) ପ୍ରତିକାର  (୧୯୮୭) ଫଟିକ୍ ଚାନ୍ଦ୍  (୧୯୮୩) ଶ୍ୟାମଲାଲ୍ ଭାବରେ
ଭିଲ୍ୱାରା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ‌‌ଭିଲ୍ୱର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଭିଲ୍ୱାରା ୨୫.୩୪୬୪ ଉତ୍ତର ଅକ୍ଷାଂଶ ଓ ୭୪.୬୩୫୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭିଲ୍ୱାରା ସହରର ମୋଟ ଜନସଂଖ୍ୟା ୧୪୧୧୮ ଅଟେ । ସେଥି ମଧ୍ୟରୁ ୫୦.୯୭% ଜଣ ପରୁଷ ହୋଇଥିବା ବେଳେ ୪୯.୦୩% ଜଣ ନାରୀ ଅଟନ୍ତି । ଭିଲ୍ୱାରାର ସାକ୍ଷରତା ହାର ୫୩.୭୦% ଅଟେ । ଏହା ଜାତୀୟ ହାରଠାରୁ ୧୧.୧୪% ପ୍ରତିଶତ କମ ଅଟେ । ସେଥିରୁ ୩୩.୯୧% ପ୍ରତିଶତ ପୁରୁଷ ଓ ୧୯.୭୯% ନାରୀ ଅଟନ୍ତି । ୧୭.୫୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଭିଲ୍ୱାରାର ସରକାରୀ ଭାଷା ଅଟେ ।
ଆଇସୋସର୍ବାଇଡ ଡାଇନାଇଟ୍ରେଟ  (ଇଂରାଜୀ ଭାଷାରେ ବା ) ଏକ ଔଷଧ ଯାହା ହୃଦ୍‌ପାତ, ଏସୋଫେଜିଆଲ ସ୍ପାଜ୍‌ମ   ରୋଗମାନଙ୍କରେ ଓ ଆଞ୍ଜିନା ପେକ୍ଟୋରିସ   ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ଦିଆଯାଏ  । ବିଶେଷତଃ କୃଷ୍ଣକାୟ ଲୋକଙ୍କର ସିସ୍ଟୋଲିକ ଡିସଫଙ୍କସନ   ରୋଗ ଥିଲେ ହାଇଡ୍ରାଲାଜିନ   ସ‌ହିତ ଆଇସୋସର୍ବାଇଡ ଡାଇନାଇଟ୍ରେଟ ଦିଆଯାଏ । ଏହା ପାଟିରେ ଦିଆଯାଏ । ଆଇସୋସର୍ବାଇଡ ଡାଇନାଇଟ୍ରେଟର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ପୋସ୍ଚୂରାଲ ହାଇପୋଟେନସନ   ଓ ଝାପସା ଦୃଷ୍ଟି   ଆଦି ଲକ୍ଷଣ ଦେଖାଯାଏ । ସାଂଘାତିକ ପ୍ରତିକ୍ରିୟାରେ ଅଳ୍ପ ରକ୍ତଚାପ   ହୋଇପାରେ । ଗର୍ଭାବସ୍ଥାରେ ଶିଶୁ ପ୍ରତି ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ସିଲଡେନାଫିଲ   ଶ୍ରେଣୀର ଔଷଧ ସାଥୀରେ ଏହି ଔଷଧ ଦିଆଯାଏନାହିଁ । ଏହା ନାଇଟ୍ରେଟ ଶ୍ରେଣୀର ଏକ ଔଷଧ ଯାହା ରକ୍ତନଳୀ ସ୍ଫୀତ   କରି କାର୍ଯ୍ୟକାରୀ ହୁଏ । ସନ ୧୯୩୯ରେ ପ୍ରଥମେ ଆଇସୋସର୍ବାଇଡ ଡାଇନାଇଟ୍ରେଟ ବିଷୟ ଲିପିବଦ୍ଧ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୬.୩୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ । ଏହାର ଏକ ଦୀର୍ଘକାଳୀନ ଫର୍ମୁଲା ମଧ୍ୟ ମିଳେ ।
ଭୁଲ କାହାର ୧୯୯୭ ମସିହାର ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜି.ସି. ପାଢ଼ୀ । ନାଟ୍ୟକାର ରଘୁନାଥ ମିଶ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବାସୁଦେବ ରଥ ଏହାର ସ୍ୱର ସଂଯୋଜନା କରିଥିଲେ । ଅଭିନେତା ମିହିର ଦାସ ଓ ବିଜୟ ମହାନ୍ତି ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ମିହିର ଦାସ ବିଜୟ ମହାନ୍ତି ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ଲକ୍ଷ୍ମୀ ନାରାୟଣ ସାମନ୍ତରାୟ, ରଘୁନାଥ ମିଶ୍ର ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ତାନସେନ ସିଂ, ମମତା ସାହୁ, ମହମ୍ମଦ ସାଜିଦ, ଲତା ଘୋଷ, ଶ୍ରୀକାନ୍ତ ଦାସ, ସେବ ମହାପାତ୍ର, ନନ୍ଦିତା ଭଞ୍ଜ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବୈଦ୍ୟନାଥ ରଥ‌  ୧୪ ଅପ୍ରେଲ ୧୯୧୧   ୨ ମାର୍ଚ୍ଚ ୨୦୦୭  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ କନ୍ଧମାଳ ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୫୨ ମସିହାରୁ ୧୯୫୪ ଯାଏଁ ସେ ଭାରତୀୟ ସଂସଦର ଉପର ସଦନ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୈଦ୍ୟନାଥ ରଥ ୧୯୧୧ ମସିହାର ଅପ୍ରେଲ ୧୪ ତାରିଖରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ ବୈଦ୍ୟନାଥ ରଥ‌ କମ୍ୟୁନିଷ୍ଟ ପାର୍ଟିର ଜଣେ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ । ମୃତ୍ୟୁ ବୈଦ୍ୟନାଥ ରଥ ୨୦୦୭ ମସିହାର ମାର୍ଚ୍ଚ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୫ ବର୍ଷ ବୟସ ହୋଇଥିଲା ।